Errautsak utzitako etsipena | Gizartea | Berria\nSan Martin Unxeko sutea itzaltzeko lanei begira, herenegun. VILLAR LOPEZ / EFE Tamaina handiagoan ikusi\nEz da inor hil, ez da inor larri zauritu, baina zerbait garrantzitsua galdu izanaren ezinegona adierazten zuten kaltetutako herrietako bizilagunek, atzo goizean. Larunbata geroztik Nafarroa erdialdea eta hegoaldea hartu dute suteek, eta suaren mehatxua gertutik izan zutenek sentitutako ezintasuna nabarmendu zuten atzo. «Hau bizi egin behar da», zioen Patxi San Nicolas Obanosko bizilagunak, larunbat arratsaldekoa gogoan. Behin arriskua pasatuta, ingurune belztuari argazkiak ateratzen ari zitzaion atzo goizean, emaztearekin batera. «Hain zegoen eder, eta, orain, begira, dena kiskalita. Etsigarria da», zioten biek. Suteak asaldura eragin zuen; errautsak etsipena utzi du.\nIruñetik Lizarrarako norabidean, A-12 autobidean Erreniegako tunela pasatuta alde bietara sei kilometroan berde eta hori zena beltzak hartu du. Garesko irteeran, Berta Perez Ziriza pozik da suak ez duelako Pago de Obanos upategia hartu. Larunbatean, joan ezin zirenez, zer gertatuko ote zen kezketan zeuden. Igandean etorri ziren. «Zortea izan dugu, errepideak eta inguruko bideek galarazi egin dutelako suak aurrera egitea». Beste lantoki batzuek ez dute hainbeste zorte izan. Suak harrapatutako tokietako bat Garesko Señorio de Sarria upategi eta esne etxaldea da. Han bizi zirenek tokia utzi behar izan zuten.\nPaisaia erraustuak biltzen du Obanos. Garesko norabidean, suaren arrasto beltza herriko sarrerako etxe baten horman amaitzen da. Suebaki batek galarazi zuen etxe horretaraino iristea. Haatik, beste etxe bat osorik erre zen, baita herriko kooperatibako sabaia ere. «Obanos inguratzen duten etxe guztiak kinka larrian izan ziren; ingurune guztia dago belzturik», esan du Arantxa Hernandez Obanosko alkateak. Suteetako bat Eunate baselizatik gertu den mendi magaleko larre batean sortu zen, eta hego haizeak lagundurik errepidea zeharkatu eta arrapalada batean zuzendu zen lehenik Muruzabalera, handik Obanosera eta gerora Gareserantz. 14:30ean eman zioten abisua Hernandezi. «Izugarria izan zen, minutu gutxiko kontua izan zen. Ordu horretan hainbeste sute zeuden, ez zizkiguten bitartekorik bidaltzen. Herria jendeari esker salbatu da. Hala aitortu digute suhiltzaileek».\nAhal zuten moduan erantzun zioten mehatxuari, lehenik toki batean eta gero bestean itzaliz. Momentu larriak izan ziren. «Satarte moduko bat izan zen, ia harrapaturik geunden. Herria suak inguraturik zegoen», azaldu du Hernandezek. Dena den, Garesko norabidean irteeretako batean sua kontrolatzea lortu zutenez, Guardia Zibilak herria husteko agindu zuen. Zenbait bizilagunek nahiago izan zuten bertan geratu. «Ausart batzuk sutan sartu ziren euren etxea salbatu nahi zutelako, eta lortu zuten itzaltzea».\nPatxi San Nicolasen arabera, inguruetako lehorreko laboreak erregai arriskutsu bat dira, eta gari lehorrak eta hego haize bortitzak hauspoturik sua gorantz zetorrela ikusi zuen: «Suak ez zuen lurrean oinarririk, baina, haize ufaden ondorioz, su garrak sei metro igotzen ziren, eta dena idortzen zuten». Urduritasun handiko une horietan, keak harturik zegoen herria, eta orain askok nabari dituzte arnasteko arazoak. Beste obanostar batek dioenez, ahal zuten moduan erantzun zuten, baina ezintasuna «handia» izan zen. Sua pasatu zen, eta 20:00etarako asko etxera itzuli ahal izan ziren.\nAntzeko egoera bizi izan zuen Jesus donostiarrak, Muruzabalen. Bere etxeko hormak hegoaldera ematen du, eta ondoko larreak belzturik izateaz gain, paretan nabari da suak utzitako arrastoa. Etxearen alboan, hormaren bestaldean den zuhaitz eta adarrak seinalatuz, mehatxuaren nondik norakoa azaldu du: «Su garrek zuhaitz hori hartu izan balute, hori dena egurra da eta akabo etxea. Ingurua busti genuen, baina zortea izan dugu». Donostian, euren senide batzuk erretiratutako suhiltzaileak dira, eta sua piztu zenean haiei deitu zieten, eta egoeraren berri eman. «Haizearen norabidea esan zigutenean esan genien harantz zihoala», esan du suhiltzaile donostiarretako batek. Ziztu bizian atera ziren Nafarroarantz, laguntzeko asmoz, baina 17:00etan iristerako okerrena pasatuta zegoen.\nUtergan, gaua erne\nBeste sute bat Legarda eta Uterga artean piztu zen. Barasoain aldera zuzendu zen autobidea zeharkaturik eta Erreniegako hego hegalean barrena hedatu zen. Igande gauean Utergan, haizearen norabide aldaketaren ondorioz, erne egon dira suak herrirantz joko ote zuen beldurrez. Laborariek suebakiekin inguratu zuten herria. «Beldurgarria izan da. Herria hustuko ote zen edo ez pasatu dugu gaua», azaldu du herritar batek. Patxi Arraizak, Utergako beste askok bezala, suteari aurre egiteko lanetan pasatu zituen azken orduak. Uste du okerrena igaro dela, baina arrisku oro arindu nahirik, Erreniegan diren pinu batzuk mozteko asmoa adierazi du.\nLarunbatean hasitako suteak pizturik jarraitzen zuen Erreniegan. Hegoaldera, Gares, Argiñaritz, Artazu, Girgillao herrietarantz jo zuen. Azken bi horiek ebakuatu zituzten, baina etxera itzuli ahal izan ziren arratsean. Guztira, atzo gauean, zazpi ziren hustutako herriak. Tafalla Zangozarekin lotzen duen errepidea moztuta zegoen atzo eguerdian San Martin Unxen. Herriaren atzealdean, ke zutabe handi bat nabari zen. Bizitako une larrien adierazle, herriaren inguruko mahasti eta larreak errauts ziren atzo. Errepidearen alde batera, behealdean, bi upategi onik atera ziren. Beramendi upategiko langile batek uste du «zorte ona» izan zutela. «Sutea itzali gabe dagoenez, oraindik ez digute uzten ikusten zer eragin izan duen mahastietan».\nGertu, Orbaibarreko mendien hego hegalean, itzaltze lanetan ziharduten atzo, gelditu gabe. Helikopteroek ondoko Nafarroako Ubidetik hartzen zuten ura. Arratsaldean jakin zen beste bi sute piztu zirela: Esaren inguruetan eta Lodosan. Amesgaiztoak ez du etenik.


Euskal dantza tradizionala eta sorkuntza Iruretagoyenaren koreografian, «Aurrez aurre» — dantzan.eus\nHemen zaude: Hasiera › Hemeroteka › Euskal dantza tradizionala eta sorkuntza Iruretagoyenaren koreografian, «Aurrez aurre»\nEuskal dantza tradizionala eta sorkuntza Iruretagoyenaren koreografian, «Aurrez aurre»\nChristine Grimaldi, Celine Duperou eta Jon Iruretagoyena, Clauden anaia, dira koreografiaren sortzaileak. Dantzariek ez dute soilik dantzaren mundua baliatzen, inauterietako zenbait dantza tradizionalen aberastasuna ere biltzen dute, estilo ezberdinetako koreografien artean loturak eskainiz. Sorkuntza honen berezitasuna egun oraindik bizirik dagoen herri dantzen ondarea baliatzean datza. Artistek euskal dantza eta barroko aurreko koreografien artean dagoen antzekotasunaren gainean jarri nahi izan dute arreta.\n«Hemen erabilitako bildumek posible egiten dute desafioak erkatzeko era askatzea, aldi berean gure kultur ondare handiaren beste irudi bat ematea ahalbidetzen du», azaldu zuen Claude Iruretagoyenak. «Aurrez aurre»n ikuslea dantza zahar ezberdinen uztarketaren barnean sartzen da, horrela kaskarot-martxak, euskal saltoek, jotek eta fandangoek bat egiten dute osotasun batean.\nLan hau Biarritzeko Maritzuli konpainiak jorratzen duen euskal tradizioen ikerketa zorrotzaren ondorio da. Sentsibilitate berezia erakusten dute oholtza gainean ezartzen dituzten proposamen koreografikoetan, eta halaber, dantzarien jantziei eskaintzen zaien detaile miresgarriengatik ere deigarria da oso.


Epaiketa Osakidetza eta Tecmani, langileen «greba eskubidea urratzeagatik» | Ekonomia | Naiz\nTecman enpresako langileak greba mugagabean daude uztailaz geroztik, eta, enpresak greba eskubidea urratu duela iritzita, LABek salaketa jarri du epaitegietan. Gaur izan da gaiari buruzko epaiketa eta elkarretaratzea egin du sindikatuak Eibarko epaitegiaren aurrean.\nEibarreko epaitegiaren aurrean egin du protesta LABek. (Luis JAUREGIALTZO/FOKU)\nTecman enpresako langileak Mendaroko Ospitaleko mantenuaz arduratzen dira, eta borrokan ari dira lan baldintza duinen defentsan. Tecmanen eta Osakidetzaren aurkako epaiketa izan da gaur eta LABek deituta, langileek elkarretaratzea egin dute Eibarko epaitegiaren aitzinean, «Greba eskubidearen urraketarik ez!» leloarekin.\nIzan ere, 80. greba eguna dute Osakidetzako Tecman azpikontratako langileek, eta «greba eskubidea urratu zutelako» salatu zituen LABek Osakidetza eta Tecman.\nKPIari lotutako soldata igoerak\nEibarko epaitegi aurrean adierazi dutenez, hitzarmen duin baten alde ari dira borrokan eta hala jarraituko dute lortu arte. Zehaztu dutenez, bi puntu hartu behar ditu barnean hitzarmenak: KPIari lotutako soldata igoerak, 2011tik izoztuta dauden soldatak hobetzeko; eta guardia zerbitzuagatik kobratzen dutena eta Osakidetzako mantenuko langileek kobratzen dutena parekatzea.\nAldarrikapen horiek «zilegi» direla azpimarratu dute. «Ezin dugu onartu entitate publiko batean langileak halako prekaritate egoeran egotea».\nTecman enpresako langileak greba mugagabean daude uztailaren 2az geroztik. LABen arabera, ordutik greba eskubidea zapaltzen duten jarrera eta ekintzak sufritzen ari dira. Azaldu duenez, Osakidetzak beste enpresa bat kontratatu du «ospitaleko sukaldeko arazoak konpontzeko» eta langileei xantaia egiten ari dira greba alde batera uzteko «kontratu mugagabeen truke».


Illuntzar - Urdaibai\nIllunzar tontorretik (726 m) Urdaibai eta Lea-Artibai haranen gaineko ikusmira paregabea dago, gure geografiaren irudi ezin ederragoa. Leku oso estrategikoan dagoenez, ez da harritzekoa erromatarrek hemen kanpaleku militar bat jarri izana. Eta, agian, izena erromatar kokaleku horrekin lotuta egongo dar:«Illum» (hirigune edo bizigune esan gura duena), eta «zahar». Beraz, «hiri zaharra» edo «bizigune zaharra», nolabait ere.\nKanpaleku honek 1.000 legionario baino gehiago eta setio-makinak hartzen omen zituen bere harresien barruan. Baina nori egin behar zioten eraso, ziotenez bertako biztanleak baketsuak baldin baziren? Beharbada, Arrolako auzo-herrixka gotortua (Marueletza) ikusita, pentsatu zuten, badaezpada, hobe zela edozein erasotarako prestatzea.\n«Illuntzar, Urdaibaiko begiratokia» ibilbideko argibideei jarraituz, gailurrera iritsiko zarete.


Hizkuntzak irakasteko plataformarik malguena eta onena\nHizkuntzak irakasteko plataformarik malguena eta onena?\nJul 1, 2021 | Hizkuntzen irakaskuntza, Hizkuntzak irakasteko plataforma | 0 iruzkinak\nMunduan hizkuntza irakasteko hainbat plataforma daude. Horietako batzuk linean daude eta irakasleek diru sarrerak lortzeko eta etxetik lan egiteko aukera dute. Hizkuntzak irakasteko hainbat plataformen artean, MyCooClass.com-ek ezaugarri onenak eskaintzen dizkie irakasleei eta ikasleei irakasteko malgutasuna eskaintzen die, eskuragarritasunaren eta denbora-lehentasunaren arabera. Irakasleek gai ugari irakasteko aukera dute beren gaitasunen eta gaiaren arabera. Tutoreek beren gaitasunak profilean zerrendatzeko aukera dute eta horrek ikasleei zerrendako irakasle onenak hautatzeko aukera ematen die. Jarraian, irakasleek MyCoolclass.com aukeratu behar duten arrazoi batzuk daude hizkuntzen irakaskuntza plataforma.\nHizkuntzen Irakaskuntzarako Plataforma\nMyCoolClass.com munduko talentu eta garun onenek osatzen duten irakasleen jabetzako hezkuntza kooperatiboko komunitatea da. Gaur egun, komunitatean 250 irakasle baino gehiago daude ikasleei beren gaitasuna irakasteko prest.\nMyCoolClass.com-ek hizkuntzak irakasteko plataforma onena izanik, irakasleek beren ikastaroak diseinatu eta atarira igotzeko aukera ematen die. Saioetan ikastaro berriak diseinatu ditzakete eta ikasleei ezagutzak eman.\nIrakasleek beren irakaskuntza tasak ezartzeko eta tasak horren arabera egokitzeko baimena dute ikaslearekin elkartu ondoren. Ikasleak irakaslearekin hasierako eztabaida egin ondoren proposamena onartu edo ukatzeko aukera du.\nIrakasleek hizkuntza irakasteko plataforman hainbat gai irakasteko aukera dute. Ezagutzen dituzten ikasleei adina hizkuntza irakasteko aukera ere badute.\nIrakasleek larrialdien kasuan ordutegia eta kronograma aldatzeko aukera dute eta bertan behera uzten bada ikasleari jakinarazi. Irakasleak etorkizuneko data / ordua eska dezake saioak antolatzeko ikasleekin eztabaidatu ondoren.\nMyCoolClass-en hizkuntzak irakasteko plataformak irakasleei beste langile batzuekin sare bat egiteko eta lagun eskaera bat bidaltzeko eta gai garrantzitsuak, agenda eta gertaerak eztabaidatzeko aukera ematen die. Lagunei mezuak bidaltzeko eta haiekin berriketan egiteko aukera ere badute.\nHizkuntzak irakasteko plataforma honetan, irakasleek adina ordu irakats ditzakete beraien interesaren eta erabilgarritasunaren arabera eta ez dago murrizketarik irakasle batek bete behar duen astean.\nIrakasleek egutegian beren denbora-lerroak eta erabilgarritasuna ezartzeko aukera dute. Horrek ikasleei eskuragarritasuna egiaztatzeko eta saioak eta ikastaroak planifikatzeko aukera ematen die dagokion tutorearekin.\nHizkuntzak irakasteko plataforma onena izanik, MyCoolClass-ek mundu osoko tutore polifazetikoenak ezagutzeko aukera eskaintzen die ikasleei irakasteko instalazio onenak lortzeko eta ikastaroaren agenda eta helburuak betetzeko.\nHizkuntzak irakasteko beste plataformek ez bezala, ez dago plataforman irakasteko prest dauden irakasleen nazionalitateari eta herritartasunari mugarik. MyCoolClass hizkuntza irakasteko oso plataforma atsegina da, mundu osoko irakasleak onartzen eta onartzen dituena erlijioa, kasta, kolorea, arraza, ezintasuna eta sinesmena edozein dela ere.


Castejongo zentral termikoa 1 - Wikipedia, entziklopedia askea.\nCastejongo zentral termikoa 1 Nafarroako Castejon udalerrian HC Energia elektrizitate konpainiak kudeaturiko zentral termikoa da.\nInstalaturiko potentzia 392,6 megawattekoa da. 2000. urtearen amaieran hasi ziren eraikitzen eta 2002ko maiatzaren 16an hasi zen energia ekoizten.\n2008an handitu eta Castejongo zentral termikoa 3 izenaz ezagutzen den, azpiegitura eraiki zen. Dena den, obrak amaitu eta aste gutxira, Nafarroako justizia auzitegiak zentralak legedia bete ez zuela eta, bertan behera geratu zen energia ekoizpena.\nOrriaren azken aldaketa: 14 uztaila 2015, 17:02.


Hogeita hamar gonbidatutik gora hartuko ditu Periferiak 07k - GARA\nIxiar Rozasek eta Dario Malventik egindako lanari jarraipena emango diote Miren Jaiok eta Oier Etxeberriak Periferiak 07rekin. Arte bisualen eta musikaren mundutik datoz Jaio eta Etxeberria eta, beraiekin batera, «norabide aldaketa» etorriko da <<<jardunaldi horientzako.\nAntolatzaileek aurtengo egitaraua aurkeztu zuten atzo Anti liburudendan, Periferiak 07k izango duen agertokietako batean. Maiatza eta urria artean burutuko dira ekitaldiak eta edizioa izango dute gai nagusi. «Edizioa, zentzu zabalean ulertuta -nabarmendu zuten-: jakintza transmititzeko era guztiek (zatikatzeak, egokitzeak, zitak, irakurketak, plagioak...) osatzen dute edizio ekintza bat, zentzumenaren etete produktiboak diren heinean. Nozio horri ihes egingo dion fenomeno kultural bat aurkitzea zaila da, produkzio eta erreprodukzio prozesuetan bitartekotasunen katea luzea baita. Gaur egun gorputzak ere editatu egiten dira ebakuntzekin», esan zuten.\nBost modulo bereizi dituzte egitarauan. Edizio tailerra izango da lehena eta astelehenean bertan jarriko da martxan. Eztabaidarako guneak eskainiko dituzte eta kasu praktikoekin aritzeko modua izango da. Izan ere, teoriaz haratago joatea izango dute helburu une oro. Gaiak aurkezteko hitzaldi eta mahai inguru irekiak egingo dira eta, ondoren, lantegietan jardungo dira talde itxietan. Izen emateko, Donostiako Artelekuko idazkaritzara jo behar da.\nHasteko, artxiboaren mundura hurbilketa egingo dute, Pedro G. Romero artistarekin eta Artelekuko zuzendari ohi Santi Erasorekin. Sevillako Alameda auzoan egindako borrokarekin harremana duten saioak ere proposatzen ditu Periferiak 07k aste horretarako. Identitatearen gaia lantzen duen Euskal Herriko Unibertsitateko IKI taldearekin partekatuko dute Andaluziako gonbidatuek hiriari buruzko solasaldia. Peio Agirre arte komisarioa eta Albert Folch diseinatzaile grafikoa ``Estiloa paper gainean. Ordena berria''z mintzatuko dira. Gainera, Vienako ``Malmoe'' aldizkariko arduradunekin eta Erreakzioa emakume taldearekin «Publikazioak eta beste erresistentzia moduak» landuko dituzte.\nGai horien eta beste batzuen inguruan sakonduko dute Rekalde Aretoko Kabinete Abstraktuan ekainaren 21etik uztailaren 29ra, erakusketa eta guzti. Discoteca Flaming Star, Jon Mantzisidor, Karl Larsson, Frans Josef Petersson, Peter Piller eta Isidoro Valcarcel Medina egileen lanak erakutsiko dituzte bertan.\nBigarren moduluari ``Copy Your Idols! Audiolab'' izenburua eman diote. Soinu baliabide desberdinek eragiten dituzten keinu eta esanahiak berrantolatzeko orduan, eraginkorrak diren estrategiak eta tresnak aurkitzea bilatuko du. Gotzon Arrizabalaga, Vicki Bennet, Xabier Erkizia, Nate Harrison, Alex Mendizabal eta John Oswalek beren esperientziaren berri emango dute EHUko Arte eta Kultura zikloaren baitan burutuko den ikastaroan.\nBestetik, Maialen Lujanbio bertsolariak Judith Montero saxofonistarekin elkarlanean sortu ``Ornitorrinkus'' proiektu artistikoa plazaratuko dute eta ``Cucinema''rekin gastronomia, filosofia eta zinema uztartzen dituen ekitaldi ludikoan parte hartzeko modua izango da.\nZubiak eta ezustekoak\nHiriko zubietara jotzea ohitura bilakatu da Periferiak-en, arte eszenikoak kalera atereaz. Zubia kolektiboa izango da hirugarren moduluko protagonista. Egitarau ofizialetatik ihes eginaz, ezusteko espazio-denboretan gertatuko dira bere agerraldiak.\nUrrirako geratuko da laugarren blokea. Kalejira baten itxura izango du eta Bilbo txokoz txoko bisitatuko dute hiria irudikatzen duten kantuen bidez. Carlos Bacigalupe kritikoa edo Iñaki Uriarte arkitektoaren parte hartzea izango du ibilaldiak.\nAzkenik ``Humano caracol'' estreinatuko dute udazkenean Donostian. Periferike kolektiboak hasi berri duen dokumental serie bateko lehen partea da.\nTeoriaz haratago joatea izango dute helburu une oro. Gaiak aurkezteko hitzaldi eta mahai inguru irekiak egingo dituzte eta ondoren lantegietan jardungo dira talde itxietan.


S.G. IKT: Txostena\n3.Ebaluazio honetan irakasleak web orri bat sortzea eskatu digu. Nahi dugun gai bat aukeratu eta bertan garatu egin behar izan dugu. Guri kirola gustatzen zaigunez, futbol alorra aukeratu dugu. Batez ere, txapelketa batean murgildu gara: Champions League. Txapelketa honetan europako talde onenen arteko kanporaketa partidak egiten dira, azkenean onenak irauten duen arte. Sarrera egin ondoren web orriaren zehastapen guztiak esango dizkizuegu.\n-Tokia(zer tokitan dagoen interneten):\n-Programa(web orria egiteko erabilitako programak):\n-Kompozer: orrialde nagusi bat jarri dugu: index eta hiru azpiorriren bitartez antolatu dugu orria: berriak, klasifikazioak eta estadistikak.\n-Irfanview:programa honen bitartez argazkie pisua kendu diegu.\nGaleonen dagoen aplikazio baten bitartez kompozerrekin sortu ditugu orriak igo ditugu eta argazkiak baita. Aplikazio horri ftp bitartez funtzionatzen du. Serbidorean gordetzen dira orriak eta kodeak aldatzea usten du. Guk aldaketa batzuk egin behar izan ditugu eta hemen aipatuko dizkizuegu:\n-Fondoko argazkia ez zen ateratzen,ondorioz kodea behatu genuen eta ohartu ginen gure ordenagailuko karpeten antolaketa eta serbidoreko antolaketa desberdina zela,horren ondorioz, kodean argazkia bideratzen zuen karpeta ezabatu behar izan genuen. Serbidoreko eta ordenagailuan genuen karpetaren antolaketa berdina izateko.\n-Hiru bideo gehitu genituen baina bakoitzak zabalera desberdin bat zuen eta horregatik kodean tamaina berdina jarri genien.\nPublicado por sebasgorka en 5:05


Atxuri eta Ollerietagoiena lotuko dituen igogailu inklinatua martxan da - Uriola.eus\nAtxuri eta Ollerietagoiena lotuko dituen igogailu inklinatua martxan da\nuriola.eus 2017-03-07 09:30 Jendartea Bilbo\nUdalak beste urrats bat eman du gaur Atxuri auzoan irisgarritasun unibertsala egon dadin; helburua gertuago dago Atxuri eta Ollerietagoiena lotzen dituzten igogailu inklinatu berria abian jartzearekin.\nIgogailu berria inklinatua da eta beiraz hornitua dago; 50 metroko distantzia eta 12 metroko inklinazioa gainditzen du. 25 pertsona kabitzen dira eta, Bilboko gainerako igogailuen modura, zaintzarako eta komunikaziorako sistema bat dauka. Guztira, 852.000 euro inbertitu dira. Igogailua 5 metroko zabalerako eskaileren tarte batean sartu da; tarte hori lanen ondoren, berregokituz.\nAtxurik orografia zaila dauka, Zazpi Kaleen, Solokoetxeren eta Santutxuren artean sartuta baitago. Hori dela-eta, zenbait konbinazio egin behar izan dira auzoan irisgarritasun unibertsala ezartzeko.\nIgogailu berriaren osagarria da auzoko kiroldegia eta balio anitzeko kantxa Begoñako Errepublika kalearekin lotzen dituen igogailu bertikala; azken hori abenduan jarri zen abian.\nBeste igogailu batzuk\nAldi berean, Udalak Enkarnazio eta George Steer kaleak lotuko dituzten bi igogailuren kontratazioa hasiko du. Atxuri auzoko irisgarritasunean egingo diren hobekuntzak ez dira hor amaituko. Udalak beste azpiegitura bat dauka aurreikusita Zabalbide kaleko goiko aldea eta Basobidean egingo diren etxebizitzak lotzeko. Gainera, 2017an beste igogailu bat egingo da Miribillan eta beste igogailu inklinatu bat Santutxuko Laurencin Markesaren kalean.\nElementu mekanikoak Bilbon\nBilbok 32 igogailu dauzka 27 instalaziotan; horiei gehitu behar zaizkie herritarren bizi-kalitatea hobetzen duten arrapala mekanikoak eta eskailera mekanikoak (5 gune).\nBilboko gune hauetan daude elementu mekanikoak:\n- Eskailerak/Arrapalak: Kristo kalea, Fagoaga tenorea, Solokoetxe, Trauko zeharkalea, Otxarkoaga.\n- Igogailuak: Salbe (2), Prim (2), Uribarri 'C' zeharkalea (2), Basurto Bekoa (2), Funikularreko pl.–Moraza, Pedro Arrupe zubia, Betolaza, Ametzola, Bizikidetasun plaza (Isozaki), Uretamendi, Errekalde plaza, Mazarredo, Iturribide (zeharkalea), Tutulu, Prim Dolaretxe, Mirador a Bilbao etxaldea, Otxarkoaga (anbulatorioa), Arangoiti, Zorrotza, Matiko, Zurbaranbarri, Zazpilanda, Iturribide-Zabalbide, Luzarra, Deustu, Atxuri, Gordoniz (2), Atxuri-Ollerieta.


Isabella Cortese - Wikipedia, entziklopedia askea.\n1561 ( urte)\nidazlea eta alkimista\nI secreti d'Isabella Cortese.\nIsabella Cortese (fl. 1561) italiar alkimista eta idazle izan zen. Bere bizitza eta lanarengatik ezaguna den guztia alkimia da: 'Isabella Cortese andrearen sekretuak'.\nCortesek alkimia ikasi zuen hogeita hamar urtez, hala nola, Geber, Ramon Llull, eta Arnau de Vilanova alkimisten ezarritako lanak. Hala eta guztiz ere, bere lana nabarmenki baztertu zuen "mordoilo osoa, fabula eta errezeta eroz beteta, denbora eta dirua galtzen duzu soilik deitzen". Bere lana ikasten zuen baina "heriotza goiztiarraren aukera gehikuntza" irabazi ez zuela uste zuen. Bere prozesu propioek soilik sekretu alkimikoak agerian utzi zituela uste zuen. Ez da deus ere ezagutzen Cortese bere eleberriaz kanpo, espekulatu du, agian, 'Isabella Cortese andrearen sekretuak' tratatuaren egilea gizonezkoa izan zitekeela, emakumearen ustez emakumezkoen egileek salmentak handitu egingo lituzketen. Ezinezkoa da jakitea espekulazioa egiazkoa dela edo ez.\n1561. urtean, Isabella Corteseren sekretuak edo I secreti della signora Isabella Cortese né quali si contengono cose minerali, medicinali, arteficiose e alchimiche, e molte de l'arte profumatoria, appartenenti a ogni gran Signora argitaratu zuten Venezian, alkimia zabalduz irakurle zabalagoetara. Medikuntza eta kosmetika erremedioak izan ziren, etxe bat nola exekutatzeko aholkuak, eta metal bihurtzeko urrezko eztabaida. Zenbait alderdi praktikotan, esate baterako, hortzetako pasta, kola, xaboia eta kosmetika praktikoak argitaratu zituen. Tratamendu batek kanfor finko, zilarbizi eta sufre konbinazio bat eskatzen du "medikuntza unibertsal" bat egiteko, kontuan, gorputz eta arimaren batasun metaforiko baten bidez. Beste batean galeper baten testikuluak, inurri baten hegal handiak, ekialdeko anbara, musketa, eta zaharraren eta estorax-ekin egindako olio baten nahasketa egiten du. Nahasketa hau zutitzearen disfuntzioaren ustezko tratamendua izan zen. Betiere jarraibide guztiak zehazki jarraitzen diren bitartean, liburuak bere sekretu guztiak erreklamatu egingo ditu irakurleak. Liburuaren arabera, naturaren zenbait atal ezezagun eta medikuntzan nola erabil daitezkeen erakusten du.\nBere garaian, 'Isabella Cortese andrearen sekretuak' oso ezagunak ziren. Hogeita hamar edizio izan zituen 1561 eta 1677. urteetan, baita alemanezko itzulpenaren bi edizio ere. Honen arrakastaren zati bat Cortese bere irakurleei bere liburuaren sekretuak bere kabuz gordetzeaz arduratu ahal izango litzaieke. Bere irakurleei galdetu zien beren lantokiko alkimikatik urrun mantentzeko eta bere liburua bere sekretu guztiak ikasi zituztenean.\nOrriaren azken aldaketa: 25 martxoa 2019, 14:18.


Itsas bazterreko espazio urbanoaren egituraketa eta eraiketa (I): zabalgune historikoaren lehen santsuak – HiritArtea\nZabalguneak hirigintzaren kontzeptu berri baten sorrera suposatzen duela argiro esan daukagu. Espazioen antolaketak, kale sarearen egituraketak, ekipamenduen organizazioak eta garraiobideenak Europan ohikoak ziren hirien morfologia zeharo aldatuko du, hiriak definitzeko ‘tradiziozko’ moduak erradikaltasunez hautsiz.\nZabalguneen garaiko hiri modernoetan nabarmenagoa izango da espazioen segregazioa ere; hau da, nolabaiteko hirigintza teleologikoak gune eta auzo funtzionalak proposatzen zituen bakoitzaren helburuen arabera. Asko laburbilduz, ezagun da Bilbon burgesiaren etxebizitzak langileen auzuneetatik aldenduta zeudela, kasurik gehienetan bederen, segregazio horren eskenatokirik bikainena itsasadarraren bi alderdiak izanik. Donostian ere laster hasiko ziren udatiar burgesiaren eta baita burgesia propioaren pribilegiozko habitat aukeratuak gainontzekoetatik bereizten, langileria adibidez itsasoarekin eta ur-fronteekin harreman hoberenak zituzten tokietatik aldenduz. Ezen, Donostian ur-fronteak burges hiri eroso eta ordenatuari atxiki zaizkio, Bilbon ez bezala, industriaren kokapenaren lekuak izaki. Portuko kasuan ere, adierazgarriak dira moiletan sorturiko etxe ilarak, aurreko sarreran aipatu genituenak.\nNola edo hala, Udalak deitutako konkurtsoaren oinarriek argi eta garbi finkatzen zituzten forma urbanoa aurreikusiko zuten zenbait irizpide. Zabalguneak komunikazio egokiak mantendu beharko zituen hirigune zaharrarekin, portuarekin eta trenbidearen estazioarekin. Hiri berriak batez ere merkatalgoaren beharrei erantzungo zien arren, pixkanaka goraka zihoan izaera turistikoa ere kontuan izango zuen, trenbidearen eta portuaren arteko loturek hondartzan eta itsas bazterreko ikuspegietan gehiegi interferitu gabe. Hasiera-hasieratik hirigune historikotik eta zabalgunetik aldenduta gelditzen ziren zonaldeetan ikusi zuten industriaren jarrera. Beste behin blog honetan bertan aipatzen genuen gisan, gurari hauek berdintsu mantenduko dira XX. menderaino, industria begi-bistatik eta ur-fronte baliotsuenetatik ezabatzeko intentzioak, oro har, Donostian arrakasta nabaria izan duelarik. Aireztapen ona eta higiene egokia lortzeko garaian zeuzkaten buru-hausteek itsasoaren laguntza zuten Donostian, zabalguneetako ikerketan itsasoko haizea garbitzailea eta osasunerako ona zela ondorioztatuz. Boterean zegoen burgesiak bere nahietara moldatutako hiria defendatzen zuen beste toki askotan bezala (horien artean Bilbo eta burgesia industriala), horretarako araudi sorta ere antolatuz: 1864ko zabalguneen legea.\n1. Zabalguneko kaleen prestaketa eta atontze-lanak, Euskomediako artxiboko argazkia.\nBilboko zabalgunean ez bezala, konturatuko gara adibidez Donostiako zabalgunean ez direla existitzen elkarketak hobetzeko kale diagonalak. Aitzitik, lurzoruak berak Kontxako badiaren kurba eta Urumearen ibilbidea kontuan izatera derrigortu zuen. Kale nagusi lez Santa Katalinan hasi eta hondartza aurrean bukatzen den kale nagusi bat estruktura urbanoaren ardatz nagusia dela ikusiko dugu aurrerantzean eta, era berean, gerora bai itsas bazterreko eta baita ibai ertzeko ur-fronterik garrantzitsuenak lotuko dituena, hiri-ikuspegi eta espazio urbano desberdinen giltza izanik (hirigune zaharra, portua, zabalgunea eta ibaiaren beste ertzeko zabalgune berriak). Espazio publikoen, azpiegitura enblematikoen, etxebizitzen eta tipologia estilistikoen erlazio nahiko harmonikoak denboran garatutako proiektu kolektiboaren eta hiriaren bateratasunaren ideia areagotu duela ematen du Donostian (aspektu urbanistiko, arkitektoniko eta, oro har, estetiko artistiko eta estilo kontuak oso loturik izanik, zabalgunearen ‘obra kolektiboaren’ mesedetan), sare edo mintz arrazional eta hierarkikoa erakutsiz beti ere ura eta hiria kateatzeko arazoarekin.\n2-3. Donostiako portua, alde zaharra, zabalguneko espazioa eta Zurriola zein Groseko parteak lotzen dituen kale printzipala airetik ikusia. Beheko argazkiko ikuspegi zabalagoan atzeman daiteke nola ardatz egituratzaile garrantzitsuenetakoa suposatzen duen, ardatzaren luzapen sinbolikoak bisualki badiaren bestaldeko Antiguarekin lotuz.\n4. Urumearen ertzetako hiri-bilbea Donostiako zabalgunean lotura gisa funtzionatzen duen kalearekin.\n Salbuespenak ere baziren, kasurako Zorrotzaurreko penintsulan (Deustuko Erribera hartzen zuen portuko gune industriala) XIX. mende amaieratik eta XX. mende hasieratik existitzen ziren etxebizitza burges batzuk, gaur eguneko proiektuen baitan zaharberrituak.


MyStrands enpresa eta Recommenders jardunaldia Sustatu.eus - Teknofiloen albistegia\nMyStrands enpresa eta Recommenders jardunaldia\n2006-09-12 : 15:09\nGaur eta bihar Recommenders 06 jardunaldia egiten ari dira Bilbon, Euskalduna Jauregian. MyStrands enpresaren inguruko ekimen bat da. Parte batean behintzat Bizkaikoa da Interneteko ekimen hori, nazioartean web 2.0 delako eremu horretan aipatzen den inguru hauetako ekimen bakanetakoa.\nMyStrands orain dela gutxi arte MusicStrands deitzen zen.\nBartzelonan eta Estatu Batuetan kokaturiko enpresatzat aurkeztu izan da Techcrunch bezalako guneren batzuetan, baina osagarri batzuk baditu Bizkaian, bai garapenaren, fundatzaileen eta babesaren aldetik. Enpresaren aurpegi publikoa Gabriel Aldamiz-Etxebarria izaten ari da hilabeteotan. SPRI sozietate publikoaren babesa ere badutela dirudi, adibidez jardunaldi hauetarako.\nMusicStrands, MyStrands, PartyStrands\nMyStrands musika entzuteko tresna bat dela ematen du. Bere lehen izena musikari lotuago zegoen: MusicStrands.\nBere funtsa zera zen: zuk jogailu bat duzu zure ordenagailuan, eta musika entzun ahala, zure gustuak eta aukerak, haien datubaseetan pilatzen doaz beste erabiltzaile guztien aukerekin, eta horrela gomendioak jaso ditzakezu, eta musika joeren informazioa agregatzen da. Zuk ezagutzen ez duzun musika edo joerak zure jogailura irits daitezke, zure pauta beste erabiltzaileen datuekin aberastuz.\nKontzeptu horretatik, beste batzuetara eboluzionatu dutela ematen du: ez musikako joera edo gustuak bakarrik, kontsumo joera orokorregoetara jo nahi duetal ematen du, MyStrands izen generikoagoarekin. Musikaren negozioari, bestalde, tabernetan SMS bidez musika aukeratzeko sistema batekin egin nahi dutela ematen du. Hori ematen du dela PartyStrands ekimena, datorren astean iragarriko dutena (irakurri Techcrunch-en ). Inbertsioa badutela ematen du, hori errentagarri nola bihurtu da koxka.\nGaur eta biharko jardunaldiak MyStrands-en koxka teknologiko-sozialean du oinarria: gomendio kolektiboak. Nola bateratu, agregatu, ulertu hainbat erabiltzaileren datu, gustu eta joera pertsonalak sarean metatuz gero, eta nola transmititu jakintza kolektibo hori berriz erabiltzaileengana edo kontsumoko gaiak ekoizten dituztenengana (joerak aurreikusi, produktu errentagarriak diseinatzeko, adibidez...).\nMicrosiervos blog espainiarreko Alvaro Ibañez Alvy Bilbon dago, eta bere blogean ari da jarraipena egiten. Alvy MyStrands-en aholkulari ere bada.\nRecommenders jardunaldira aditu talde interesgarria ekarri dute antolatzaileek. Horietako bat da Chris Anderson da Wired aldizkariko erredaktore eta Buztan Luzearen kontzeptuaren sortzailea. Aparteko hitzaldi bat du gaur astearte iluntzean Andersonek Bilbon: ea bihar horren berri ematen dugun Sustatun.


John Hawkins - Wikipedia, entziklopedia askea.\nBarrutia: Plymouth (en)\nPuerto Rico, 1595eko azaroaren 12a (62/63 urte)\nMargaret Vaughan (en)\nKatherine Gonson (en)\nRichard Hawkins (en)\nWilliam Hawkins (en)\nkortsarioa, politikaria, enpresaburua eta esklabo-trafikatzailea\nHer Majesty's Naval Service (en)\nItsas Armada Garaiezina\nJohn Hawkins (Plymouth, Ingalaterra, 1532 - Puerto Rico, 1595) esklabo-trafikatzailea, pirata eta Erresuma Batuko Itsas Armadako diruzain eta kontrolatzailea izan zen. Kanariar uharteetan, izena gaztelautu eta Aquines izenez ezagutzen zuten. Esklabo salerosketan ibilitako lehen ingelesa izan zen (1562). Ameriketarako bidaia egiten zuten Espainiako itsasontziei zein kostaldeko hiriei erasotzen zien. Drakerekin batera, Erresuma Batuaren aginpidea ezarri zuen mundu zabaleko itsasoetan.\nJohn Hawkins Plymouthen, Ingalaterran, jaio zen 1532an. Bere aita William Hawkins izan zen, Henrike VIII.a Ingalaterrakoaren konfiantzazko gizona.\n1555ean, Hawkins gazteak eta Londresko hiritar nagusien artean konpainia bat osatu zuten. Bidaietako batean, 1560an, Tenerifen geratu zen, oihal eta ardo merkatari xumearen paperean. Hurrengo urtean, itzuli egin zen eta Santa Cruzeko bizilaguna zen Juan Martín eraman zuen berarekin piloto, Ginean sartzeko haren beharra baitzuen derrigorrez. Han, portugaldarren ontziak sakeatu eta Santo Domingon saldu zuen merkantzia. Espainiar gobernuak protesta formala jarri zuen Londresen eta kontrolatuko zuten hitza eman zuten han, baina hori ez zen sekula gauzatu.\nAfrikako mendebaldeko kostarantz joan eta esklabo beltzen lehen ingeles merkatari bilakatu zen. Afrikatik ateratzean, garai hartan ohikoak ziren sakrifizio paganoen arriskuetatik babestuko zituela esaten zuen. Arerioen aurka magia erabiltzen zuen edo etorkizuna irakurtzen zien bere heriotza ordua asmatuz eta nolabaiteko ospea eman zion jokabide horrek.\nElisabet I.a Ingalaterrakoaren kortso patente bat medio, 1564an, bigarren espedizio bat egin zuen Jesus of Lubeck ontzian; beste 3 ontzi ere joan ziren eta Venezuelako kostaldean zegoen Borburatan, Curaçaon, Hacha ibaian eta Cartagena de Indiasen afrikar esklaboak saltzeko helburua zuten. Ingalaterrara itzuli zirenean, mozkin izugarriak banatu zituzten eta, horregatik, Elisabet I.ak zaldun egin zuen.\n1567ko abenduaren hasieran hirugarren espedizio bat egin zuen Afrikako mendebaldeko kostaldera. eta, espedizio horretan, bere lehengusu Francis Drakek ere hartu zuen parte. Ontziteria Cabo Verde, Ginea eta San Jorge de Elminatik pasatu eta arraza beltzeko 400 bat pertsona harrapatu zituzten. Atlantikoa zeharkatu eta Dominika, Margarita uhartea eta Borburatara iritsi ziren, gizon haiek esklabo bezala salduz. Cartagena de Indiasera iristeko asmoz, ekaitz batek Mexikoko golkorantz bultzatu zituen, eta espainiar flota baten erasoari aurre egin beharrean izan ziren, San Joan Uluako guduan, porrotera joan zirelarik. Borrokaldian, ingelesek pare bat barku galdu eta erretiratu beharrean izan ziren. 1569ko urtarrila bukaeran iritsi ziren Ingalaterrara, elikagairik gabe geratu ziren bidaia luze eta penagarri baten ondoren. Afrikako esklaboak Karibeko espainiar portuetara garraiatzen Hawkinsek mozkin ugariak atera zituen.\n1571n, Hawkinsek Elisabet I.a Ingalaterrakoari traizioa egiten ari zen itxurak egin zituen, Espainiari bere zerbitzuak eskainiz. Presoak askatu nahian zebilen eta Espainiak Ingalaterra inbaditzeko asmoen berri izan nahi zuen.\n1588an, ontzi bat bere agindupean zuela, Espainiako Itsas Armada Garaiezinaren hondamendia eragiten esku hartu zuen.\n1590ean Portugalerako espedizioaren buru izan zen, Martin Frobisherrekin batera.\nLau urte geroago, Kanarietako uharte batez jabetu nahi izan zuen, Drake lagun harturik; ezin izan zuen helburu hori bete.\nEspainia eta Ingalaterraren arteko gerra garaian, Frances Drakerekin batera ontziratu zen Karibeko espainiar egoitzetarantz, Panama hartu eta Europa-Amerika arteko lotura komertzialaz jabetzeko helburuz. Desastrea izan zen ingelesentzat, behin eta berriro joan baitziren porrotera txikiagoa zen armada espainiarraren mende; hantxe galdu zuten bizia bai Hawkins eta baita Drakek ere\nBNF: 145337821 (data)\nOpen Library: OL2017037A\nOrriaren azken aldaketa: 17 uztaila 2021, 15:58.


EUSKOK 50.540 EUROKO EMAITZA EGIN DIE IPAR EUSKAL HERRIKO ELKARTEEI | elinberri\n2021. urriak 19 Euskoa\nAurten ere, errekorra hautsi du Euskoren % 3ko emaitzak ! 2021ean Euskok 50.540 euro eman dizkie 61 elkarte hartzaileri.\nEuskok zerbitzu zibikoko langile bat xerkatzen du Eusko Egunaz arduratzeko!\nEusko Eguna besta herrikoia larunbat batez iraganen da, hitzaldi, tailer, elkarteen herrixka, laborarien merkatu eta kontzertuekin.\nGertakari honen inguruko eginkizunak anitzak dira: estrategia eta antolaketa, komunikazioa, logistika, plangintza, laguntzaileen kudeaketa eta abar.\nHerritar zerbitzuko langileak Baionan lan eginen du, 8 hilabetez eta astean 24 orduz. Azaroaren 1ean hasiko da lanean!\nArgibideak eta hautagaitzak\n33 Herriko Etxe Euskoren kide!\nAlderdi sinbolikotik haratago, elkargoek tokiko moneta zinez erabiltzea da Euskoren eragin ekologiko, solidario eta ekonomikoak areagotzeko giltzarrietarik bat.\n[Tutoriala] Nola ireki Eusko kontu bat?\nJarraitu Jonen azalpenak bideoan, zure kontua berehala irekitzeko! Erraza da eta fite egiten da; 5 minutu besterik ez dira behar!\nEuskok informatikari boluntarioak xerkatzen ditu!\n• Debian zerbitzariaren administrazioa (eguneratzea, aplikazioen garapena, kudeaketa)\n• PHP, ReactJS, Django eta Python garapena\nEman ezazu zure talentua Euskal Herri ekologikoago, euskaldunago eta solidarioago baten alde!\nBai Euskarari Elkartearen xedea da alor sozioekonomikoaren espazioak euskaraz betetzeko eragitea, komunitatea sustatuz eta tresna, baliabide zein proiektu berritzaileak eraikiz eta partekatuz.\nBai Euskarari Elkarteak Ipar Euskal Herrian Bai Euskarari Ziurtagiriaren sustapen lanean aritzeko TEKNIKARIA behar du. Era berean, Elkartearen gainerako proiektuetan ere lagunduko du.


Irekia Eusko Jaurlaritza - Gobierno Vasco :: Ohiko osoko bilkura (2014/2/20)\n\nOhiko osoko bilkura (2014/2/20) Iturria: Irekia\n\n1. Lehenbailehen eztabaidatzeko Euskal Sozialistak legebiltzar-taldeak egindako legez besteko proposamena, azken olatu-denboraleen efektuak arintzeko neurriei buruz. Eztabaida eta behin betiko ebazpena. (10\_11\_02\_01\_0411)\n2. Mozioa, Carmelo Barrio Baroja Euskal Talde Popularreko legebiltzarkideak aurkeztua, Osasun Sailak Euskal Osasun Zerbitzu Publikoko Gobernu Onaren Koderako Aholku Batzordearen gomendioei buruz dituen asmoen gainean. Eztabaida eta behin betiko ebazpena. (10\_11\_03\_00\_0063)\n3. Honako ekimen hauek batera eztabaidatu eta behin betiko ebazpena hartzea:\nMozioa, Lur Etxeberria Iradi EH Bildu taldeko legebiltzarkideak aurkeztua, emakumeek haien bizitzaren, gorputzaren, amatasunaren eta sexualitatearen inguruan erabakitzeko eskubideari buruz. (10\_11\_03\_00\_0064)\nMistoa-UPyD legebiltzar-taldeak egindako legez besteko proposamena, Espainiako Gobernuak kontzebituaren bizia eta haurdunaren eskubideak babesteko aurkeztu duen lege organikoaren proiektuari buruz. (10\_11\_02\_01\_0382)\n4. Mozioa, Gorka Maneiro Labayen Mistoa-UPyD taldeko legebiltzarkideak aurkeztua, zerga-iruzurraren aurkako baterako plan bat martxan jartzeari buruz. Eztabaida eta behin betiko ebazpena. (10\_11\_03\_00\_0066)\n5. Euzko Abertzaleak legebiltzar-taldeak egindako legez besteko proposamena, Euskal Herriaren borondate politikoaren adierazpen den aldetik autogobernua eguneratzeari buruz. Eztabaida eta behin betiko ebazpena. (10\_11\_02\_01\_0383)\n6. EH Bildu legebiltzar-taldeak egindako legez besteko proposamena, Herri-Kontuen Euskal Epaitegiari, Gasteizko Udaletxean azterketa juridikoa eta fiskalizazioa egiteko eskaerari buruz. Eztabaida eta behin betiko ebazpena. (10\_11\_02\_01\_0229)\n7. Euskal Sozialistak legebiltzar-taldeak egindako legez besteko proposamena, herritarrei zerbitzu doakoa eta publikoa eskaintzen jarraitzeko Erregistro Zibila orain arte bezala mantentzeari buruz. Eztabaida eta behin betiko ebazpena. (10\_11\_02\_01\_0178)\n8. Mozioa, M.ª del Carmen López de Ocariz López de Munain Euskal Talde Popularreko legebiltzarkideak aurkeztua, Euskal Autonomia Erkidegoko nekazaritzako eta itsas arrantzako prestakuntzaren geroari buruz. Eztabaida eta behin betiko ebazpena. (10\_11\_03\_00\_0061)\nOhiko osoko bilkura (2016/03/03)


PSE-EE DONOSTIA: BERRIAK: URTEA AMAITU BAINO LEHEN HASIKO DIRA MARIA KRISTINA ZUBIA ZAHARBERRITZEN\n2018 EKA 04\nURTEA AMAITU BAINO LEHEN HASIKO DIRA MARIA KRISTINA ZUBIA ZAHARBERRITZEN\nGobernu Batzarrak bihar (asteartea) onartuko du Maria Kristina zubiko elementu apaingarriak eraberritzeko eta garbitzeko lanen proiektua.\nErnesto Gasco Donostiako alkateordeak honako hau esan du: “Zubiaren inguruan denbora askoan aritu dira lanean: autobus geltokia egin da; ondoren, gunea urbanizatu da; eta zubiko azpiegitura propioak ere konpondu dira. Ondorioz, elementu apaingarriak zikinduta eta itxura zatarrarekin geratu dira. Txukuntzeko garaia da, zubia ikusgarri jartzeko”.\nZubiko dekorazio eta eskultura elementuak eraberritzea izango da lanen funtsa. Horretarako, erabat errespetatuko da dagoen ondarea; hau da, ez da inolaz ere zubiaren itxura bestelakotu edo aldatuko.\nZubian egingo diren lanek 761.259,73€-ko aurrekontua izango dute. Aurreikuspenen arabera, datorren astean aztertuko du gaia Kontratazio Mahaiak, eta ekainaren erdialderako onartuta egongo da lanen lehiaketa. Lanak azaroko lehen hamabostaldi inguruan hastea kalkulatzen da.\nZehazki, bi muturretan dauden lau obeliskoetan esku hartuko da. Hiru elementuren gainean finkatutako bobeda batek osatzen ditu obelisko horiek, eta edozein noranzkotan mugitzeko aukera ematen diete pertsonei. Kareharrizkoa da oinarria, eta erdiko gorputza, berriz, hormigoizkoa, harri artifizialen harlanduz estalia. Multzoa osatzeko, obelisko bakoitzak urre koloreko apaingarriak, zeramika eta kristal elementuak, kale argiak eta zaldi eskulturak ditu.\nZaharberritze lanetan hau da egingo dena: gatza, hautsa, zikinkeriak eta hegaztien kakak garbitu mekanikoki; biozida tratamenduak aplikatu; eraikuntzako elementuak konpondu eta zigilatu; eta pitzadurak eta hausturak konpondu. Obeliskoak saneatu egingo dira, eta okre kolorez margotuko dira; apaingarriak urre kolorez margotuko dira; zeramikazko ezkutuak garbitu eta konpondu egingo dira; eta zubiaren izena daramaten kristalezko begiak eta goiko aldeko kale argiak ere garbitu eta konpondu egingo dira.\nZubiaren estribuetan ere egingo dira lanak. Irudi apaingarri bat dute haiek.\nAingeru irudiko kale argi bat duten balkoi txikietan, dragoidun zeramiketan, forma askoko barandetan (batez ere dragoi buruak) eta dragoiz estalitako kale argietan ere esku hartuko da; hau da, zubiko apaingarri guztietan.\nZaharberritze proiektua Jose Luis Larrañaga Odriozolak idatzi du. Arte Ederretan lizentziatua da, zaharberritze espezialitatean, eta San Telmo Museoko zaharberritzaileek ikuskatu dute.\nMaria Kristina zubia 1905eko urtarrilaren 20an inauguratu zuten. Hain zuzen, ibaia zeharkatzeko aukera ematen zuen egurrezko pasabide bat ordezkatu zuen. Jose Eugenio Ribera ingeniariak eta Julio Maria Zapata arkitektoak egin zuten proiektua, Marcelo Sarasola udaleko ingeniariaren eta Jose de Goicoa udaleko arkitektoaren parte hartzearekin. Urumea ibaiaren gainean dago, Norteko tren geltokiaren aurrean. 88 metro luze eta 20 metro zabal da, eta hiru arku apaldu ditu. Hormigoi armatukoa izan arren, itxuraz, harlanduzkoa da, haren paramentuak harri artifizialez estalita baitaude.


EUSKADI.-Bilboko suhiltzaileek Australiarako bidaia ordaintzea lortu dute egutegiaren 40.000 ale saldu ondoren\nBilboko Suhiltzaileen Zerbitzuak bere helburua lortu du eta Australiako Olinpiadetan parte hartzera joateko bidaia ordaintzea lortu baitu argazki-egutegiak erosi dituzten guztiei esker. Guztira 40.000 ale bi hilabetetan saldu ondoren, ekimenak komunikabideetan izan duen oihartzunak eta hiritarren erantzunak denak harrituta utzi ditu, baita antolatzaileak beraiek ere.\nBilboko suhiltzaileek hiritar guztiei eskerrak eman nahi izan dizkiete egutegiak saltzeko kanpaina osoan eman duten laguntza eta interesarengatik. Eskertze hori emakumeei bereziki zuzentzen zaie, horiek izan baitira ekimen honen alde eta egutegi gehien erosi dituztenak.\nEgutegia, Lucho Rengifo argazkilariak ekainean eta uztailean egindako argazki-saio batzuk abiapuntu hartuta egin zen. Ondoren, salmenta gune desberdinetan jarri zen salgai, batez ere, merkataritza txikiko dendetan eta Ikea multinazionalean. Horiei guztiei, Suhiltzaileen Zerbitzuak eskerrak eman nahi izan dizkie, euren laguntzarik gabe, ekimen hau aurrera eramatea ezinezkoa izango baitzen.\nHain zuzen ere, 23 kirolari joango dira Australiara, Polizien eta Suhiltzaileen Olinpiadetan parte hartzeko, Adelaida hirian, martxoaren 15 eta 25 bitartean, eta egutegien salmentarekin lortutako dirua bidaia, egonaldia eta kirol-materiala ordaintzeko erabiliko dute. Bildutako funtsen zati bat, 3.000 euro, ETBk minbiziaren aurka antolatutako Telemaratoiari eman diote eta gainontzeko dirua oraindik erabakitzeko dagoen hainbat GKEri emango diote.\n2007ko Polizien eta Suhiltzaileen Munduko Jokoak Australiako Adelaida hirian izango zirela ofizialki iragarri ondoren, Bilboko Udal Suhiltzaileak bidaia ordaintzeko beharrezko funtsak bildu ahal izateko ideia gauzatzen hasi ziren: Suhiltzaileen Zerbitzuaren beraren argazki-egutegi bat egitea.\nHorrela, ekainean suhiltzaileen ordezkaritza batek hainbat argazki-saiotan parte hartu zuen. Bertan, egutegian agertzen diren irudiak egin ziren, alegia, euren eguneroko bizitzaren erretratu artistiko batzuk.\nHasieran, 10.000 ale urrian saldu ondoren, salmenta etengabe igotzen hasi zen hasierako aurreikuspenak gaindituz. Bi hilabetetan, 40.000 ale saldu ziren.\nAustralia Bilboko suhiltzaileek parte hartzen duten hirugarren olinpiadak izango dira. Lehenengoa 2003ko Bartzelonako Polizien eta Suhiltzaileen Olinpiadak izan ziren. Bilboko suhiltzaileek Bartzelonan egin zuten lana hobetu zuten iaz Quebecen antolatutakoetan; bertan, 17 domina irabazi zituzten.\nGutxienez erregistro hori berdintzearen helburuarekin, Bilboko suhiltzaileek gogor egin dute lana sasoian egoteko Australiako Olinpiadetan.\nPolizien eta Suhiltzaileen Munduko Jokoak bi urtez behin antolatzen dira munduko hiri desberdinetan. Beraz, nahitaezko kirol hitzordua da munduko polizien eta suhiltzaileen gorputz nagusientzat. Hein berean, aukera hori aprobetxatzen dute harremanak hobetzeko eta esperientziak konpartitzeko jokoek irauten dituzten zortzi egunetan zehar antolatzen diren sinposio, erakusketa eta izaera profesionaleko bestelako jardueren bidez.


Abandotarra - Donostiako Danborrada\nJaso zure bandera\n2021eko Danborrada: Testigantzak\nNoiztik 1988\t/ Amara-Morlans-Loiolako Erriberak\n109 Emakumeak 100 Gizonak\nAbandotarra danborrada 1988an sortu zen, eta Amarako Alkartetxeko EAko afiliatuek ordaindu zituzten gastu guztiak. Bere jatorrizko ibilbidea, 4’30 ordu baino gehiago irauten zuena, Antso Jakitunaren hiribidetik abiatzen zen, Baleazaleen kalera iristen zen, Isabel II.aren hiribidetik igotzen zen eta Errege Katolikoak eta Moraza kaleetaraino heltzen zen.\nHasieran batean 60 kidek desfilatu bazuten ere, 2011z geroztik aldaketa nabarmen bat izan zuen danborradak, orain diren 200 kide izateraino, eta beste danborrada batzuekin elkartzean (Catedral Centenario 2011, Lagun Artea 2012, Morlanstarrak 2017, Txubillo 2018, Eskola 2019).\nDanbor Nagusiaren kargua pertsona batek baino gehiagok hartu izan dute beregain (V. Munduate, J. Lopetegui, J. Bikuña, J. García, I. Ugarte e I. Marañón), eta 2011tik orain arte Ekaitz Gonzálezek betetzen du kargu hori.\nDanbor Nagusiaren uniformea oihal beltzez dago egina; paparra, eskumuturrak eta lepoak konpainiaren gorri kolorekoak dira (koloreak biraka eta urdina muturreraino eramana). Atzealdean hegala itxita duelako bereizten da, Danbor Nagusiaren apaingarri klasikoez gain bizkarraldean eta besoetan, baita uniformeari txarratelak eta gerrikoak gehitu izangatik ere. Uniformea honela dago osatua: galtza zuriak, zango luzeko botak, urre koloreko gerrikoa borlekin, zalditeriako eskularruak eta bi adarreko kapela, ostruka-luma zuri batekin errematatua. Danborrek zalditeriako uniforme napoleonikoa eramaten dute, hauek osatua: jaka gorria, Frantzia urdin kolorekoak dituena paparra, lepoak, eskumuturrak eta hegalaren ifrentzuak. Uniformearen gainetik zuri koloreko larruzko uhalak gurutzatzen dira kartutxera batekin. Galtza zuriekin, belaunerainoko polaina beltzekin, eskularru zuriekin eta bi adarreko kapelarekin osatzen da uniformea. Urketarien jantzia honela dago osatua: kolore gordineko zapi bat buruan, alkandora zuri bat eta jaka luze bat (urdina edo granatea) eta tonu berdinetako marradun gona bat orkatiletaraino. Loredun zapia lepoan, eta mantala konjuntoaren koloreekin bat etorriz, larruzko edo gomazko abarkekin errematatuta. Barrilek sukaldari jantzia eramaten dute: jakatxo zuria, plastikozko sukaldari kapela zuria sartua, mantal zuria, galtza zuriak eta oinetako beltzak, zapi zuri-urdinarekin lepoan.\n2019tik aurrera "Urrezko Ezkurra" emango diote, danborradaren eta Elkartearen barruan, bere alde lan bereziren bat egiten duen pertsonari.\nBatera jotzen dute danborrada hauekin: Catedral Centenario (Errege-Erregina Katolikoen kalea), Lagun Artea (Urbieta kalea) eta Eskola Danborrada (Easo plaza).


�Euskal hezkuntzaren aurkako neurriei aurre egingo diegu� - GARA\n�Euskal hezkuntzaren aurkako neurriei aurre egingo diegu�\nEuskal Herriak Bere Eskola-ko kidea\nEdurne Larrañaga oiartzuarrak, Politika eta Administrazio Zientziak ikasketak egiten ari bada ere, Euskal Herriak Bere Eskola hezkuntza alorreko ekimenean buru-belarri dabil eta horretan ematen du denbora gehien. Argi du zein den euren ametsa: hezkuntza eskubideak errespetatuko dituen euskal eskola publikoa.\nNafarroan, EAEn zein Ipar Euskal Herriko hezkuntza munduan azkenaldian ezarri diren lege, dekretu, itun eta neurri «inposatzaileen aurka» protesta egitera deitu du Euskal Herriak Bere Eskolak larunbat honetan Bilbon. Era berean, euskal hezkuntza nazionala aldarrikatuko dute ehunka lagun bilduko dituen manifestazioan. Zita jarria dago: 17.30ean, Bilboko Arriagan.\nEHBEko kide Edurne Larrañagak eman dio GARAri ekimenaren berri.\n«Inposaketarik ez! Euskal Herriak Bere Hezkuntza» leloa izango du larunbateko manifestazioak. Zer salatu eta aldarrikatuko duzue bertan?\nLelo horren atzean jende andana bilduko duen manifestazioa izatea espero dugu. Ikusten ari gara azkenaldian hezkuntzan ematen ari diren hainbat mugimendu kezka iturri direla. Beraz, uste dugu hori salatu eta erantzuna eman beharrean gaudela. Era berean, aldarrikapenerako aukera ere izango da; hezkuntza sistema nazionala behar dugula aldarrikatuko dugu.\nZein da hezkuntza sistemaren egoera Euskal Herrian?\nGuk hiru gako nagusi nabarmentzen ditugu. Batetik, hizkuntza edo euskal irakaskuntza azken hamarkadetan ezagutu gabeko erasoaldia jasaten ari da egun, eta atzean euskararen aurkako gurutzada dago. Gero, curriculuma dago. Argi ikusten da Euskal Herriaren existentziaren aurka ari direla; gure historia ezabatuz, etorkizuna deuseztatu nahi dute.\nHirugarren gakoa berriz, finantzaketaren afera, edo guk hezkuntza herritarra deitzen duguna da. Kontua da, erakundeek finantzaketaren bidez menderatzen dituztela ikastetxeak. Hemengo dikotomia, zentroa publiko edo pribatua izatea, finantzaketaren araberakoa da. Guk defendatzen duguna bereizketa hori eskubideetan oinarritzea da. Alegia, hezkuntza eskubideak defendatzen dituena edo euskalduntzen duena publikoa izan dadila, besteak ez.\nLarunbateko manifestazio egiteko asmoa Hezkuntza Deialdia izeneko prozesuan sortu zen. Zer izan da zehazki Hezkuntza Deialdia?\nHezkuntza Deialdia irakasleak, ikasleak, langileak, gurasoak eta norbanakoak bildu dituen gogoeta prozesua izan da. Guztia joan den ikasturtetik dator, administrazio ezberdinetan eman ziren mugimenduak ikusita, kezka sentimendua sumatzen hasi ginen.\nSarasateko Adierazpena izan duzue oinarri...\nHelburu ideologikoak eta aldarrikapenak jaso genituen ekainean sinatu genuen hitzarmen horretan, eta hilabete batean 200 deitzaile bildu genituen; ez atxikimenduak, adierazpena bere egin eta haren alde lan egiteko konpromisoa hartu zutenak, baizik. Urtarrilean egin genuen Batzar Irekian oso harrera ona izan zuen eta egoeraren aurrean erantzuteko beharra agerian geratu zen.\nZeintzuk izan dira Hezkuntza Deialdiak finkatutako helburuak?\nGuk bi helburu nagusi jarri genituen, jendeak hala eskatuta. Lehenbizi, hezkuntza eremuko eskubide urraketak areagotzen ari direla ikusita, egoerari erantzun bat ematea. Bigarren helburua, berriz, hezkuntza mugimendua esnaraztea zen. Azken urteetan hezkuntza munduko hainbat sektore lozorroan zirela ikusten genuen.\nHezkuntza sistemaren aurrean zein jarrera agertu du sektore bakoitzak?\nIkasleak aktibo agertu dira; grinatsu eta gogotsu ikusi ditugu. Beraiek argi dute: «Muga gorriak hemen ditugu eta ez gara pasako».\nIrakasleak eta gurasoak, bestalde, kezkatuta agertu dira. Irakasleak, neurri sorta horiek lan baldintzetan eta bokaziozko duten lanean eragiten dielako. Kexu dira aldaketak egiterakoan ez dituztelako kontuan hartzen. Bestalde, gurasoak, beren seme-alaben heziketaz arduratzen dira. Egun, begirale papera betetzen dute; kontzientzia hartu eta partaide izan nahi dute.\nAzkenik, guretzat oso garrantzitsua da herritarren parte hartzea; hezkuntzak herriari eta herriak hezkuntzari egin behar dizkio ekarpenak.\nBa al da ezberdintasunik Euskal Herriko hiru eremu administratiboetan?\nAdministrazio bakoitzak bere dekretuak, aginduak edo legeak ditu, baina, azkenean hiruretan egoera antzekoa da. Gero eta parekatuago daude gauzak.\nZerekin ados ez zaudeten ikusita, nolako eredua defendatzen duzue?\nEuskal Herri osoan euskara ardatz izango duen eredu bat behar dugu, euskaldunduko duena eta Euskal Herria herri gisa aitortuko duena. Curriculum propio baten arabera antolatuko litzateke, eta edukien nolakotasuna guztion artean erabakiko genuke. Gure ametsa hezkuntza eskubideak errespetatzen dituen eskola publikoa da. Hau guztia, haur-eskoletatik hasi eta unibertsitateetaraino.\nHurrengo zita larunbatean jarria duzue, baina, lana ez da hor amaituko. Hortik aurrera zer?\nLehenbizi gogoeta hau orain arte gurekin bidelagun izan diren guztiekin eztabaidatu, baloratu nahi genuke eta guztion artean erabaki zein izango den hurrengo urratsa. Erronka da hezkuntza mugimenduaren gaineko hausnarketa nola bideratu.\nGogoetaren fasea amaitutzat eman, eta euskal curriculumaren, euskaldunduko duen eredu baten eta unibertsitate propio baten alde lanean hasteko ordua da. Hezkuntza mugimenduaren indartzea praktikan jarri behar dugu eta lehendabiziko aukera Bilbon izango dugu larunbatean.\n«Euskal irakaskuntza azken hamarkadetan ezagutu gabeko erasoaldia jasaten ari da. Euskararen aurkako gurutzada dago atzean».


Mobilizazioak – Itzarri | zure emplegu BGAE\nZure aurrezkiak itzarrin batea pentsatu duzu?\nBeste BGAE daukazu? Zure gainerako BGAE-ak Itzarrira mobilizatuz gero, gure kudeaketak dituen abantaila guztiez aprobetxatu ahal izango zara. Gainera, mobilizazio lanak ez dauka inolako kosturik ezta beragatik zerga ordaindu behar ere.\nZure aurrezkiak Itzarrin batzeak zure diru guztia erakunde batengatik kudeatuta izatea bermatzen dizu, zeinetan bere helburu bakarra zure erretiroari osagarri onena ematen den.\nGogorarazten dizugu Itzarri enplegu BGAE denez beste BGAE-tik mobilizatutako dirua bakarrik eska daitekeela gure estatutuetako gertakizunen bat ematen denean, hau da, erretiroa, iraupen luzeko langabezia, ezintasuna edo heriotza, 10 urteengandik erreskatatzeko aukera galduz. Modu honetan, errentagarritasun handiagoa lor dezakegu inbertsioak epe luzeagora egitea ahalbidetzen duelako.\nMobilizazio prozesua oso erraza da: “Eskaera” agiria betetzen duzu eta originala posta arrunta, fax edo emailez bidaltzen diguzu, NAN fotokopiarekin batera. Intsuldatu nahi duzun planaren datuen estraktua izanez gero, fotokopia bat erantsi lana errazteko. Gu beste guztiaz arduratzen gara, zu ezertaz kezka ez zaitez. Behin diru-sartzea efektiboa egin denean, jasotako zenbateko guztia eta dagokizun partizipazio kopurua informatzeko zurekin harremanetan jarriko gara.


Bilbao Zerbitzuak kanposantura joatea mugatu du - Bilbao Zerbitzuak\nBilbao Zerbitzuak kanposantura joatea mugatu du\nHileta eta agur zibilen kastan, gehienez lau pertsona egon ahal dira; baina COVID-19k eragindako heriotzaren kasuan, ezin izango da inolako ekintzarik egin.\nSegurtasun neurriak areagotuko dira.\nBilbao Zerbitzuak jakinarazi du berehala neurri hauek ezarriko direla Bilboko hilerrian:\nCOVID-19 infekzioaren ondorioz hiltzen bada, ez da hilerrira jango senitarteko edo hurbileko inor, eta ez da inolako agurrik egingo. Ehorzketa edo errausketa zerbitzuak sor ditzakeen arazo guztiak posta elektronikoz edo telefonoz izapidetuko dira.\nGainerako heriotzetan, bertaratutakoen kopurua lau pertsonatara mugatzen da, eta horiek gutxienez bi metroko segurtasun distantzia gorde beharko dute baita hilerriko langileekin ere.\nPartikularrek hilerrian errautsak biltzea bertan behera uzten da konfinamendu egoera irauten duen bitartean.\nEhorztetxeek errautsak jasoko dituzte ehorzketa edo errausketa zerbitzurako nahitaezko dokumentazioa entregatu behar dutenean.\nHalaber, Bilbao Zerbitzuak\nsegurtasun neurriak areagotuko ditu hilerriko langileekin lan egingo duten kanpoko langile exprofesoekin, eta Bilboko Udaltzaingoaren eta Ertzaintzaren laguntza izango du, beharrezkoa bada.\nBilboko udal-hilerriak errausketa-zerbitzua zabalduko du, ordutegi jarraituan 8:00etatik 22:00etara, eta hileta zerbitzuetako enpresa guztiei laguntza eskatu die ahal duten guztietan lan horiek egin ditzaten.\nBilbao Zerbitzuko langile guztiek zerbitzu duina ematen jarraitzeko lan egiten dute, eta bera, beste lan batzuk geldiarazi dituzte, Hala nola, 43 etxadiko panteoiari komunitarioen gorpuak hobitik ateratzea.\nAzkenik, gogoan izan Bilboko hilerria eta Deustukoa itxita daudela bisitetarako.


70 lagun baino gehiagok eman du izena dagoeneko Alejandro Rodriguez Memorialerako - Plaentxia.eus\n70 lagun baino gehiagok eman du izena dagoeneko Alejandro Rodriguez Memorialerako\nUbane Madera 2018-05-15 15:25\nJose Luque eta Jokin Martinez Alejandro Memorialaren kartelarekin, Kalebarrenen.\nDomekan, Alejandro Rodriguez Momorialaren baitan egingo diren sei lasterketetarako 70 lagunek baino gehiagok eman du dagoeneko izena, maila desberdinetan. Hala ere gehiago izango dira bertaratuko diren korrikalariak. Izan ere, egunotan ere eman daiteke izena, eta egunean bertan ere izango da horretarako aukera. Lasterketek iraun bitartean, hainbat kale itxita izango dira ibilgailuendako.\nOraingoz, umeen lasterketetarako (infantilak, benjaminak eta aurre-benjaminak) 26 neska-mutikok eman du dagoeneko izena. Lasterketa mistorako, berriz, 10 lagunek eman du izena bakarka korrika egiteko eta bi bikotek bikoteka egiteko. Eta 17 urtetik gorako lasterketa luzerako, berriz, 33 lagunek eman dute izena.\nGuxtira, bada, badira honezkero 70 lagunetik gora Alejandro Rodriguez Memorialean parte hartuko dutenak. Eta gehiago izango direla pentsatzekoa da, oraindik izen-ematea zabalik dagoelako eta ohitura handia dagoelako horrelako kontuak azken momentuan egiteko.\nHain justu, izena emateko hiru bide daude: www.kirolprobak.com helbidean lasterketa nagusirako zein mistorako. Soraluzeko kiroldegian umeendako edo soraluzemugituz@gmail.com helbidean edo 943 75 24 66 telefono zenbakira deituta. Horrez aparte, esandako moduan, egunean bertan ere eman ahalko da izena.\nHonako ordutegia izango dute lasterketek:\n• 10:00etan, 10,5 kilometroko ibilbidea. (17 urtetik gora).\n• 11:30ean, 2003tik aurrerakoak: 5,6 kilometroko ibilbidea (ez lehiakorra).\n• 12:30ean: Infantilak: 2004-05, 1.350 metro; alebinak: 2006-07, 700 metro; benjaminak: 2008-09, 700 metro eta pre-benjaminak: 2010-14: 300 metro.\nBestalde, krosa dela-eta, Soraluzeko herri barrua itxi egingo dute ibilgailuendako. Hori horrela, 10:00etatik 12:45ak arte, Bergararako noranzkoan doazen autobusak zein Mendarora doazenak Sagarrerrekako geltokian hartu beharko dira. Eibarrera doazen autobusetan, berriz, ez da aldaketarik izango.\nEra berean, jakinarazi dute 10:00etatik 12:30era honako kaleak itxi egingo direla: Ezozibidea, Gabolats, Arraikua, Estaziñoa, Ola auzoa eta Santa Ana. Hori horrela, eskatu dute bitarte horretan ez erabiltzea ibilgailurik aipatutako lekuetan.


Bilboko Udalak omenduko dauz uriko euskaltegiak, Euskararen Nazioarteko Egunean – Bilbao Euskaraz\nBilboko Udalak omenduko dauz uriko euskaltegiak, Euskararen Nazioarteko Egunean\n03/12/2012 UncategorizedIker Olkoz Aldareguia\nOrain bost hamarkada sortu zituzten Bilbon alfabetatzeko lehen taldeak. Talde-kopurua handitu ahala, alfabetatzea ez ezik, hau da, jatorriz euskaldunak direnei irakurtzen eta idazten irakastea ez ezik, euskaraz ez zekiten euskal herritarrei euskara irakastea ere landu beharra azaldu zen. Horrelaxe sortu zituzten gau-eskolak.\nEskaera gero eta handiagoa izan zen, gazteen taldeen inplikazioari eta irakaskuntzak profesionalen antolaketari eta metodologiari esker. Tartean profesionalizatze-prozesua hasi zen. Horrelaxe sortu zituzten euskaltegiak.\n8 talde handi\nGaur egun, Bilbon euskaltegien sare handia dago eta ikasteko modalitateak eta metodologiak asko dira. Zehatzago, gure hirian badaude 16 euskaltegi homologatu, helduei euskara irakasteko. Barrutietan sakabanatuta dagoz euskaltegi horiek.\nEuskaltegi horietako gehienetan ikasleak eskolara joanda ematen dituzte ikastaroak, baina bada autoikasketa informatikako programen bidez eskaintzen duenik.\nEuskaltegi horiek guztiak HABEk homologatuak dira eta zortzi talde handi dira:\nAEK. Honek Bilboko auzoetan lanean dihardu 1965etik, helduen euskalduntzen eta alfabetatzen eta euskararen normalizazioan. Zazpi euskaltegi dauzka Bizkaiko hiriburuan: Larrako AEK Euskaltegia, Matxitxu AEK Euskaltegia, Santutxu AEK Euskaltegia, Lizardi AEK Euskaltegia, Indautxuko AEK Euskaltegia, Urtats AEK Euskaltegia eta Zorrotzako AEK Euskaltegia.\nElkarlan. 30 urte baino gehiago eman ditu helduak euskalduntzen eta euskara eguneroko bizitzan sartzen. Hiru euskaltegi dagoz Elkarlanen: Bilbo Zaharra Euskaltegia, Gabriel Aresti Euskaltegia eta Juan Mateo Zabal Euskaltegia\nLabayru Ikastegia. 1970eko hamarkadan sortu zuten eta harez geroztik euskararen eta euskal kulturaren erreferentzia izan da. Bere-bereak dira erabiltzen dituen metodologia eta programa.\nUlibarri Euskaltegia. Euskal Herri osoan euskara ikasteko eskolak modu profesionalean eskaini zituen lehen euskaltegia izan zen; hain zuzen, 1975etik. Bizitzaren arlo guztietan euskara normalizatzeko lan egiten du.\nEuskal Irakaslegoa Deustuko Unibertsitateak. 1978an hasi zen lanean Deustuko Unibertsitateko ikasleei eta herritarrei, ahozko zein idatzizko erabilerari begira, ezagutza eta gaitasun-maila ona lortzea eskaintzeko.\nMikelats Euskaltegia. Bilbon sortutako euskaltegirik berriena, 1996an sortu zuten-eta. Uriaren bihotzean dago. Euskaltegi txiki honek xede argia dauka: kalitateko irakaskuntza eskaintzea giro hurbilean.\nBai&By. Bai&By-k online eskaintza abian jarri zutenetik 15 urte pasatu dira dagoeneko. Adimen artifizialean dago oinarritua eta aholkularitza didaktiko pertsonalizatua dago, baita urrunetiko elkarrizketa-praktika ere.\nMondragón Lingua. Hizkuntza-zerbitzu aurreratuen enpresa, itzulpengintzan eta eleanitzeko komunikazioan espezializatua. Hori guztia tresna teknologikoen bidez.\nAurreko bidaleta Euskara, Gazteria eta Kirol Sailak “Bilblogari” euskarazko blogen lehiaketako sariak banatu ditu Hurrengo bidalketa Dagoeneko erabakita daude Bizkaiko Bertsolari Txapelketa jokatuko duten bertsolariak


2022ko maiatzak 16, ordua: 08:00\nPresioa 955.7 hPa\nPresioa 824.6 hPa\nPresioa 917.9 hPa\nPresioa 934.8 hPa\nPresioa 892.4 hPa\nPresioa 906.0 hPa\nPresioa 806.6 hPa\nPresioa 930.7 hPa\nPresioa 930.9 hPa\nPresioa 941.2 hPa\nPresioa 952.4 hPa\nEguneratua: astelehena, 2022ko maiatzak 16, ordua: 08:22 ordu ofiziala\nData eta ordua: astelehena, 2022ko maiatzak 16, ordua: 08:00 ordu ofiziala\nEstazioa aukeratu 9.0 Posada de Valdeón, Soto : 9.0 °C Villablino : Estazioa geroratutako denboran. Último dato disponible de las 08:00 13.0 Ponferrada : 13.0 °C Vega de Espinareda : Estazioa geroratutako denboran. Último dato disponible de las 08:00 6.9 Vinuesa, Quintanarejo : 6.9 °C La Póveda de Soria, Barriomartín : Estazioa geroratutako denboran. Último dato disponible de las 08:00 10.0 Soria : 10.0 °C 14.8 Lubia : 14.8 °C Morón de Almazán : Estazioa geroratutako denboran. Último dato disponible de las 08:00 La Riba de Escalote : 8.6 °C Ucero : 5.7 °C Burgo de Osma : Estazioa geroratutako denboran. Último dato disponible de las 08:00 Liceras : Estazioa geroratutako denboran. Último dato disponible de las 08:00 Coruña del Conde : Estazioa geroratutako denboran. Último dato disponible de las 08:00 9.3 Aranda de Duero : 9.3 °C Fresno de Cantespino : 7.3 °C Aldeanueva de Serrezuela : Estazioa geroratutako denboran. Último dato disponible de las 08:00 9.6 La Pinilla, estación de esquí : 9.6 °C Peñafiel : Estazioa geroratutako denboran. Último dato disponible de las 08:00 Sardón de Duero : Estazioa geroratutako denboran. Último dato disponible de las 08:00 Pedraza : Estazioa geroratutako denboran. Último dato disponible de las 08:00 Cuéllar : Estazioa geroratutako denboran. Último dato disponible de las 08:00 11.1 Cervera de Pisuerga : 11.1 °C Aguilar de Campoo : Estazioa geroratutako denboran. Último dato disponible de las 08:00 Villaeles de Valdavia : Estazioa geroratutako denboran. Último dato disponible de las 08:00 10.1 Villadiego : 10.1 °C Pedrosa del Príncipe : Estazioa geroratutako denboran. Último dato disponible de las 08:00 Ólvega : Estazioa geroratutako denboran. Último dato disponible de las 08:00 nd Palacios de la Sierra : Ez dago daturik Monterrubio de la Demanda : 6.7 °C 9.7 Villamayor de los Montes : 9.7 °C 10.3 Burgos Aeropuerto : 10.3 °C Velilla del Río Carrión, Camporredondo de Alba : Estazioa geroratutako denboran. Último dato disponible de las 08:00 7.7 Carrión de los Condes : 7.7 °C 8.7 Autilla del Pino : 8.7 °C 10.1 Palencia : 10.1 °C 11.2 Valladolid : 11.2 °C Muñotello : Estazioa geroratutako denboran. Último dato disponible de las 08:00 9.7 Ávila : 9.7 °C Arevalo : Estazioa geroratutako denboran. Último dato disponible de las 08:00 10.7 Segovia : 10.7 °C San Rafael : Estazioa geroratutako denboran. Último dato disponible de las 08:00 Miguelañez : Estazioa geroratutako denboran. Último dato disponible de las 08:00 10.5 La Covatilla, estación de esquí : 10.5 °C Olmedo, Depósito de Agua : Estazioa geroratutako denboran. Último dato disponible de las 08:00 Rueda : Estazioa geroratutako denboran. Último dato disponible de las 08:00 Rivilla de Barajas : Estazioa geroratutako denboran. Último dato disponible de las 08:00 Fuente el Sol : Estazioa geroratutako denboran. Último dato disponible de las 08:00 Morales del Toro : 10.7 °C Fuentesauco : Estazioa geroratutako denboran. Último dato disponible de las 08:00 10.2 Coreses : 10.2 °C Santervás de la Vega, Villapún : Estazioa geroratutako denboran. Último dato disponible de las 08:00 9.5 Villalón de Campos : 9.5 °C Medina de Rioseco : Estazioa geroratutako denboran. Último dato disponible de las 08:00 Villafáfila : Estazioa geroratutako denboran. Último dato disponible de las 08:00 11.9 Zamora : 11.9 °C Riaño : Estazioa geroratutako denboran. Último dato disponible de las 08:00 Cubillas de Rueda : Estazioa geroratutako denboran. Último dato disponible de las 08:00 9.8 Puerto de San Isidro : 9.8 °C 9.9 León, Virgen del Camino : 9.9 °C Valencia de Don Juan : Estazioa geroratutako denboran. Último dato disponible de las 08:00 Barrios de Luna, Miñera : Estazioa geroratutako denboran. Último dato disponible de las 08:00 Quintana del Castillo, Villameca : Estazioa geroratutako denboran. Último dato disponible de las 08:00 Astorga : 8.3 °C 8.7 Lagunas de Somoza : 8.7 °C Bustillo del Páramo : Estazioa geroratutako denboran. Último dato disponible de las 08:00 11.4 Benavente : 11.4 °C 10.8 Sanabria, Robleda-Cervantes : 10.8 °C 11.2 Villardeciervos : 11.2 °C Santibañez de Vidriales : Estazioa geroratutako denboran. Último dato disponible de las 08:00 Pozuelo de Tabara : Estazioa geroratutako denboran. Último dato disponible de las 08:00 Villadepera : Estazioa geroratutako denboran. Último dato disponible de las 08:00 Barco de Avila : Estazioa geroratutako denboran. Último dato disponible de las 08:00 10.0 Pedrosillo de Los Aires : 10.0 °C Pedraza de Alba : Estazioa geroratutako denboran. Último dato disponible de las 08:00 11.2 Salamanca Aeropuerto : 11.2 °C 11.3 Salamanca : 11.3 °C Barbadillo : Estazioa geroratutako denboran. Último dato disponible de las 08:00 Peñausende : Estazioa geroratutako denboran. Último dato disponible de las 08:00 Fresno de Sayago : Estazioa geroratutako denboran. Último dato disponible de las 08:00 Villarino de los Aires : Estazioa geroratutako denboran. Último dato disponible de las 08:00 Boadilla Fuente San Esteban : Estazioa geroratutako denboran. Último dato disponible de las 08:00 9.2 Vitigudino : 9.2 °C 12.5 El Maíllo : 12.5 °C Bañobárez : Estazioa geroratutako denboran. Último dato disponible de las 08:00 Navasfrías : 10.9 °C El Bodón Base Aérea : Estazioa geroratutako denboran. Último dato disponible de las 08:00 9.7 Saelices El Chico : 9.7 °C Alcañices : Estazioa geroratutako denboran. Último dato disponible de las 08:00 Puerto del Pico : Estazioa geroratutako denboran. Último dato disponible de las 08:00 12.9 Cebreros : 12.9 °C Candeleda : Estazioa geroratutako denboran. Último dato disponible de las 08:00 Santa Gadea de Alfoz : Estazioa geroratutako denboran. Último dato disponible de las 08:00 Sargentes de la Lora : Estazioa geroratutako denboran. Último dato disponible de las 08:00 Briviesca : Estazioa geroratutako denboran. Último dato disponible de las 08:00 15.0 Medina de Pomar : 15.0 °C Miranda de Ebro : Estazioa geroratutako denboran. Último dato disponible de las 08:00 11.7 Belorado : 11.7 °C San Pedro Manrique : Estazioa geroratutako denboran. Último dato disponible de las 08:00 Arcos de Jalón : Estazioa geroratutako denboran. Último dato disponible de las 08:00 Almazul : Estazioa geroratutako denboran. Último dato disponible de las 08:00 7.4 Puerto de Navacerrada : 7.4 °C\t11.6 Aranjuez : 11.6 °C\tRascafría : Estazioa geroratutako denboran. Último dato disponible de las 08:00\t7.6 Somosierra : 7.6 °C\tSan Sebastián de Los Reyes : Estazioa geroratutako denboran. Último dato disponible de las 08:00\tMadrid, El Goloso : Estazioa geroratutako denboran. Último dato disponible de las 08:00\t10.8 Madrid Aeropuerto : 10.8 °C\tAlcala de Henares : Estazioa geroratutako denboran. Último dato disponible de las 08:00\tArganda del Rey : Estazioa geroratutako denboran. Último dato disponible de las 08:00\t12.9 Colmenar Viejo : 12.9 °C\tPozuelo de Alarcón : Estazioa geroratutako denboran. Último dato disponible de las 08:00\t13.6 Madrid, Retiro : 13.6 °C\tTielmes : Estazioa geroratutako denboran. Último dato disponible de las 08:00\tnd Puerto Alto del León : Ez dago daturik\tAlpedrete : Estazioa geroratutako denboran. Último dato disponible de las 08:00\t12.3 Torrelodones : 12.3 °C\tRozas de Puerto Real : Estazioa geroratutako denboran. Último dato disponible de las 08:00\t12.5 Robledo de Chavela : 12.5 °C\t11.5 Valdemorillo : 11.5 °C\t12.5 Villanueva de la Cañada : 12.5 °C\t7.9 Molina de Aragón : 7.9 °C\tZaorejas : Estazioa geroratutako denboran. Último dato disponible de las 08:00\tBeteta : Estazioa geroratutako denboran. Último dato disponible de las 08:00\tnd Cañizares : Ez dago daturik\tPastrana : Estazioa geroratutako denboran. Último dato disponible de las 08:00\tPantano el Vado : Estazioa geroratutako denboran. Último dato disponible de las 08:00\tnd Sigüenza : Ez dago daturik\tMandayona : Estazioa geroratutako denboran. Último dato disponible de las 08:00\tCampisábalos : Estazioa geroratutako denboran. Último dato disponible de las 08:00\t13.0 Guadalajara : 13.0 °C\tBrihuega : Estazioa geroratutako denboran. Último dato disponible de las 08:00\tCastillo de Bayuela : Estazioa geroratutako denboran. Último dato disponible de las 08:00\t12.2 Talavera de la Reina : 12.2 °C\tOropesa : Estazioa geroratutako denboran. Último dato disponible de las 08:00\tAlcázar del Rey : Estazioa geroratutako denboran. Último dato disponible de las 08:00\t11.1 Cuenca : 11.1 °C\tEl Pedregal : Estazioa geroratutako denboran. Último dato disponible de las 08:00\t11.6 Madrigal de la Vera : 11.6 °C\t14.2 Navalmoral de la Mata : 14.2 °C\tGarganta la Olla : Estazioa geroratutako denboran. Último dato disponible de las 08:00\tNuñomoral : Estazioa geroratutako denboran. Último dato disponible de las 08:00\tGuijo de Granadilla : 11.0 °C\tHervás : Estazioa geroratutako denboran. Último dato disponible de las 08:00\tMontehermoso : Estazioa geroratutako denboran. Último dato disponible de las 08:00\t11.3 Tornavacas : 11.3 °C\t8.4 Piornal : 8.4 °C\t13.5 Plasencia : 13.5 °C\t14.0 Coria : 14.0 °C\tTorrecilla de los Angeles : Estazioa geroratutako denboran. Último dato disponible de las 08:00\tHoyos : Estazioa geroratutako denboran. Último dato disponible de las 08:00\tValverde del Fresno : 13.5 °C\t15.9 Sos del Rey Católico : 15.9 °C\tTarazona : Estazioa geroratutako denboran. Último dato disponible de las 08:00\tEjea de los Caballeros : Estazioa geroratutako denboran. Último dato disponible de las 08:00\tCastejon de Valdejasa : Estazioa geroratutako denboran. Último dato disponible de las 08:00\tAlhama de Aragon : 10.0 °C\tSanta Eulalia del Campo : Estazioa geroratutako denboran. Último dato disponible de las 08:00\t11.0 Calamocha : 11.0 °C\t11.1 Daroca : 11.1 °C\t12.2 Calatayud : 12.2 °C\tLa Almunia de Doña Godina : Estazioa geroratutako denboran. Último dato disponible de las 08:00\t17.3 Zaragoza, Aeropuerto : 17.3 °C\tnd Zaragoza, Valdespartera : Ez dago daturik\t14.1 Fonfría : 14.1 °C\tValmadrid : Estazioa geroratutako denboran. Último dato disponible de las 08:00\tMuniesa : 14.1 °C\tBello : Estazioa geroratutako denboran. Último dato disponible de las 08:00\t12.2 Baztan, Irurita : 12.2 °C\tBera : 13.8 °C\tAreso : Estazioa geroratutako denboran. Último dato disponible de las 08:00\tLos Arcos : Estazioa geroratutako denboran. Último dato disponible de las 08:00\tIsaba/Izaba : Estazioa geroratutako denboran. Último dato disponible de las 08:00\tOroz-Betelu/Orotz-Betelu : Estazioa geroratutako denboran. Último dato disponible de las 08:00\t12.8 Roncesvalles/Orreaga : 12.8 °C\tNavascués/Nabaskoze : Estazioa geroratutako denboran. Último dato disponible de las 08:00\tCáseda : Estazioa geroratutako denboran. Último dato disponible de las 08:00\t13.8 Olite/Erriberri : 13.8 °C\t10.4 Esteribar, Embalse de Eugi : 10.4 °C\tMonreal/Elo : Estazioa geroratutako denboran. Último dato disponible de las 08:00\t13.7 Pamplona, Aeropuerto : 13.7 °C\t11.9 Aranguren, Ilundain : 11.9 °C\tIrurtzun : Estazioa geroratutako denboran. Último dato disponible de las 08:00\tLarraga : 12.7 °C\t14.4 Bardenas Reales, Base Aérea : 14.4 °C\tMonteagudo : Estazioa geroratutako denboran. Último dato disponible de las 08:00\t15.2 Tudela : 15.2 °C\tValcarlos/Luzaide : Estazioa geroratutako denboran. Último dato disponible de las 08:00\tValdezcaray : Estazioa geroratutako denboran. Último dato disponible de las 08:00\tHaro : Estazioa geroratutako denboran. Último dato disponible de las 08:00\t9.9 Anguiano, Valvanera : 9.9 °C\tnd Nájera : Ez dago daturik\tCenicero : Estazioa geroratutako denboran. Último dato disponible de las 08:00\t13.9 Logroño, Aeropuerto : 13.9 °C\tEnciso : Estazioa geroratutako denboran. Último dato disponible de las 08:00\tnd Alfaro, La Plana : Ez dago daturik\tIrún : Estazioa geroratutako denboran. Último dato disponible de las 08:00\t16.5 San Sebastián Aeropuerto : 16.5 °C\tRenteria : Estazioa geroratutako denboran. Último dato disponible de las 08:00\tSegura - Lastala : Estazioa geroratutako denboran. Último dato disponible de las 08:00\tBeasain : Estazioa geroratutako denboran. Último dato disponible de las 08:00\tOrdizia : Estazioa geroratutako denboran. Último dato disponible de las 08:00\tLegazpia : Estazioa geroratutako denboran\t16.7 Zumarraga : 16.7 °C\t14.9 Azpeitia : 14.9 °C\t18.4 Zumaia : 18.4 °C\t15.3 Aramaio : 15.3 °C\t12.4 Aretxabaleta : 12.4 °C\tnd Elgeta : Ez dago daturik\t16.1 Elgoibar : 16.1 °C\tMutriku : 19.8 °C\tForua : Estazioa geroratutako denboran\t21.7 Machichaco : 21.7 °C\tnd Punta Galea : Ez dago daturik\t15.0 Amurrio : 15.0 °C\tOrozko : Estazioa geroratutako denboran\tAbadiño : Estazioa geroratutako denboran\tAmorebieta--Etxano : Estazioa geroratutako denboran\tBalmaseda : Estazioa geroratutako denboran\t13.4 Güeñes : 13.4 °C\t17.1 Bilbao Aeropuerto : 17.1 °C\tSopuerta : Estazioa geroratutako denboran\t12.1 Lalastra : 12.1 °C\tAgurain/Salvatierra : Estazioa geroratutako denboran\t12.7 Vitoria Gasteiz Aeropuerto : 12.7 °C\tLabastida : Estazioa geroratutako denboran\tLeza : Estazioa geroratutako denboran\tCampezo/Kanpezu : Estazioa geroratutako denboran\t20.9 Castro Urdiales : 20.9 °C\tRamales de la Victoria : Estazioa geroratutako denboran\tBarcena de Cicero, Treto : Estazioa geroratutako denboran\tSoba, Alto Miera : Estazioa geroratutako denboran\t20.9 Santander Aeropuerto : 20.9 °C\t20.8 Santander : 20.8 °C\t18.9 Villacarriedo : 18.9 °C\t9.3 Los Tojos, Bárcena Mayor : 9.3 °C\tSan Felices de Buelna : Estazioa geroratutako denboran\t18.4 Torrelavega, Sierrapando : 18.4 °C\t14.2 San Vicente de la Barquera : 14.2 °C\t12.7 Camaleño, Fuente De : 12.7 °C\tCillórigo de Liébana, Tama : Estazioa geroratutako denboran\tTresviso : Estazioa geroratutako denboran\tSantillana del Mar, Altamira : Estazioa geroratutako denboran\t13.5 Reinosa : 13.5 °C\t7.8 Alto Campoo : 7.8 °C\t12.7 Valderredible, Cubillo de Ebro : 12.7 °C\t12.6 Valderredible, Polientes : 12.6 °C\tCabrales : 16.8 °C\t15.0 Llanes : 15.0 °C\tAmieva, Panizales : Estazioa geroratutako denboran\tPiloña, Bargaéu : Estazioa geroratutako denboran\tColunga : 15.1 °C\t7.5 Pajares-Valgrande : 7.5 °C\tLena, Ronzón : Estazioa geroratutako denboran\tAller, Felechosa : Estazioa geroratutako denboran\t12.6 Mieres, Baiña : 12.6 °C\t13.7 Oviedo : 13.7 °C\tTineo, Soutu : 11.3 °C\tnd Pola de Somiedo : Ez dago daturik\tnd Salas, Camuño : Ez dago daturik\tDegaña : Estazioa geroratutako denboran\tIbias, San Antolin : Estazioa geroratutako denboran\t7.8 Puerto de Leitariegos : 7.8 °C\tCervantes : Estazioa geroratutako denboran\tSobrado : Estazioa geroratutako denboran\tMonterroso : Estazioa geroratutako denboran\tSilleda : Estazioa geroratutako denboran\t14.2 Lugo Aeropuerto : 14.2 °C\tLugo : Estazioa geroratutako denboran\tO Páramo : Estazioa geroratutako denboran\tBecerreá : Estazioa geroratutako denboran\tO Saviñao : Estazioa geroratutako denboran\tO Barco de Valdeorras : Estazioa geroratutako denboran\t12.7 A Pobra de Trives : 12.7 °C\tChandrexa de Queixa : Estazioa geroratutako denboran\tFolgoso do Courel : Estazioa geroratutako denboran\tMonforte de Lemos : Estazioa geroratutako denboran\t16.8 Ourense : 16.8 °C\t13.5 O Carballiño : 13.5 °C\tRibadavia : Estazioa geroratutako denboran\tAllariz : Estazioa geroratutako denboran\t12.0 Xinzo de Limia : 12.0 °C\tMuiños : Estazioa geroratutako denboran\tA Gudiña : Estazioa geroratutako denboran\tVerín : 13.8 °C


Gero eta kalitate handiagoa Zamudioko Tomate Txapelketan - Zamudio - Aikor.eus\nGero eta kalitate handiagoa Zamudioko Tomate Txapelketan\na: Nekazamudio 2021-09-07 13:11\nTomate Txapelketa hitzordu garrantzitsua bihurtu da Zamudion, eta hura irailaren lehen zapatuan egin ohi da Nekazamudio azokaren baitan. Antolatzaileen esanetan, gero eta arrakasta handiagoa duen hitzordua da eta, era berean, gero eta tomate-barietate gehiago aurkezten dira. Gainera, aurkeztutako produktuen kalitatea ere handituz joaten da urterik urte eta nabaritzen da parte-hartzaileak ortuan ahalegintzen direla lehiaketara tomaterik goxoenak eramateko.\nTxapelketa ekoizleei zein herritarrei dago zabalik eta aurten 14 bat lagunek hartu dute parte bertan. Kategoria bi egon dira, entsalada-tomatea eta cherrya, eta parte-hartzaile bakoitzak barietate bat baino gehiago aurkezteko aukera izan du. Esandakoaren arabera, 12 barietate inguru aurkeztu dira. Arakaitz Unzueta irabazlea izan da entsalada-tomatearen kategorian; Gabriel Etxebarria, bigarrena; eta Iñaki Astorkiza, hirugarrena. Bestalde, Josu Lopetegik irabazi du tomate cherryen kategorian, eta Joana Lara bigarrena izan da. Gainera, barietate bat baino gehiago aurkeztuta, Lopetegik eta Larak berdindu zuten, eta biek hirugarren postua eskuratu. Irabazleek Zamudioko kooperatiban gastatzeko diru-txartel bana jaso dute saritzat.\nBeste aldetik, Nekazamudio azokaren antolatzaileek aurreratu dutenez, hurrengo azoka urriaren 2an izango da eta egun horretan Piper Erreen Eguna egingo dute. Piperrak erosita, azokan bertan erreko dizkigute etxera eramateko.


Tinder, Netflix eta Instagramen arrakastaren sekretua — Gaztezulo\nTinder, Netflix eta Instagramen arrakastaren sekretua\nTinder, Netflix eta Instagramen arrakastaren sekretua Duela urte gutxi ez ziren existitzen, eta orain, ezin dugu haiek gabe bizi; nola lortu dute? https://www.gaztezulo.eus/albisteak/tinder-netflix-eta-instagramen-arrakastaren-sekretua https://www.gaztezulo.eus/albisteak/tinder-netflix-eta-instagramen-arrakastaren-sekretua/@@download/image/comicon.jpg\nDuela urte gutxi ez ziren existitzen, eta orain, ezin dugu haiek gabe bizi; nola lortu dute?\nFacebook, Twitter, Snapchat, Spotify, Blablacar... zure mugikorra app-ez betea dago, eta horietako bakoitzak funtzio ezberdina betetzen du, bakarra bihurtuz. Dena den, aplikazio guzti horiek badute gauza bat komunean; zerotik hasi ziren, eta arrakastara iritsi ziren service design lan metodoari esker. Eta zer da metodo hori? Enpresa sortzaileen belaunaldi berriek erabiltzen dute, eta munduak behar duen bati erantzuna eskaintzean datza.\nBaina zein da service designen arrakastarako gakoa? Ez du misterio handirik. Gizartearen behar bat detektatu, eta teknologia zein zerbitzu berritzaileenak martxan jarrita, konponbide praktiko eta originalena ematen du metodo honek. Jarraian, metodo horretarik sortutako hainbat aplikazio dituzue:\nAskok ez duzue jakingo, baina Instagrameko hasierako izena Burbn izan zen, eta helburuak ere ezberdinak ziren. Lekuetako argazkiak zuzenean partekatzea zen app honen helburua, baina ikusita erabiltzaileek benetan nahi zutena bere argazkiak igotzea zela, segituan moldatu ziren bezeroen eskaeretara, egun aplikazioa definitzen duten filtro famatuak sortuz. App-a etengabe dabil moldatzen; erabiltzaileen beharren arabera eboluzionatzen doa.\nEgun kanpora goazenean lehen aukera izaten da etxea bilatzeko. Baina Airbnbren bidea ez da erraza izan beti; 2009an desagertzeko zorian izan zen. Une horretan bereganatu zuten design thinking kontzeptua, hau da, arazoa detektatu eta konpontzeko helburua. Konturatu ziren erabiltzaileek igotako argazkiak desastre bat zirela; hala, haiek hasi ziren etxeetako argazkiak ateratzen, ederragoak, ikusgarriagoak; handik aurrera, aplikazioa etengabe hazi da.\nZiur ez duzula inoiz pentsatu, baina Tinderren arrakastaren gakoa sinplea eta era berean oso efektiboa den erabaki batek eragin zuen. Pertsona bat onartu edo baztertzeko, app-ak alde batera edo bestera klik egiteko aukera ematen dizu; diseinu berritzaile hori izan da, hain zuzen, aplikazioa tontorrera eraman duena.\nInoiz pentsatu duzu zergatik gustatzen zaigun horrenbeste ordu ikus-entzunezkoak kontsumitzen gastatzea? Argi dago Netflixek gizartearen aisialdia betetzen maisuki jakin duela, eta bertan gordetzen den telesail eta film kopuru guztia ikusteko bizi oso bat beharko genukeela; baina Netflixen arrakasta harago doa. Webaren zein app-aren diseinuak asko egin du produktu honen arrakastan. Design thinking-ari esker, erabiltzeko erraza eta praktikoa den plataforma bat sortu dute, eta garrantzitsuena; erabiltzaileen esperientziaz ikasten du etengabe hobetzen joateko. Netflixen benetako arrakasta hau da; erabiltzaile bakoitzaren gustuetara egokitzen ikasi du, pertsonalizatutako zerbitzu bat eskainiz.


Eskutik helduta, Korrikaren alde - Altzo - Tolosaldeko ataria\nEskutik helduta, Korrikaren alde\nIrati Urdalleta 2019-04-07 14:50\nAltzon Korrikaren aldeko giza katea osatu dute dozenaka herritarrek. Aurten herritarrek ere Alegia parean kilometro bat erostea dute helburu.\nAltzotarrek elkarri eskua eman eta lekukoa alde batetik besteraino igaro da, gaur goizean osatu duten giza katean. Ondoren, guztiak plazan elkartu dira eta argazkia atera dute. Korrikako arropa erosteko auera ere izan dute eta kaxa bat jarri dute herritarren laguntzarekin kilometro bat erosteko. Izan ere, aurten bi kilometro edukitzea lortu nahi dute altzotarrek, bata udalak erositakoa eta bestea herritarrek.\nKorrikako girotze festarako ekintza gehiago ere izan dituzte eta, besteak beste, Artea dantza taldearen saioarekin eta herriko gazteek antolatutako jokoekin gozatzeko aukera izan dute Amaitzeko, hamaiketako ere egin dute trikitilariek lagunduta.\nAlegian egingo dute korrika altzotarrek. Apirilaren 13an igaroko da bertatik goizeko 5:20 aldera.


‘KLIMA-ALDAKETARI AURRE’, ASTEKLIMA ORDIZIAN - ORDIZIAKO UDALA\nMaglioni, Errekondo, Arroita eta Esteban adituen mahai ingurua antolatu da\nOrdiziako Udalak bat egin du Eusko Jaurlaritzak antolatu duen Euskadiko Klima Aldaketaren Astearekin (ASTEKLIMA deiturikoa), eta “Klima-aldaketari aurre!” lema duen kanpaina jarriko du martxan datozen egunetan. Horrela iragarri dute Joseba Aranburuk, Ingurumen gaietarako zinegotziak, eta Rosa Aurkiak, Laia kooperatibako teknikariak.\nSentsibilizazio-kanpaina hau martxoaren 1.go astean garatuko da eta helburua herritarrei klima-aldaketaren aurrean ekiteko deialdia egitea da. Gainera, kanpainarekin bat egin duten udalek antolatutako ekintzez gain, martxoaren 6tik 8ra “Change the Change” izeneko klima-aldaketari buruzko nazioarteko konferentzia izango da Donostian, eragile publiko zein pribatu ezberdinek antolatuta.\nKlima-aldaketaren aurkako borroka da mende honetan ingurumenaren nahiz politikaren ikuspegitik dagoen erronketako bat. ‘Alde batetik, gure gizarte eta ekonomia ereduarengatik airera isurtzen ditugun berotegi efektuko gasek klima aldaketa areagotzen dute eta hauek murriztea izango da lehendabiziko erronka. Bestetik, klima aldaketak hainbat eragin ekarriko dituela badakigu eta hauei aurre egiteko egokitzea izango da bigarren erronka’, esan dute.\nAdituen mahai ingurua eta klima aldaketari buruzko erakusketa\nOrdizia bezalako udalerri batek dituen ezaugarriak aintzat hartuz, Udalari ezinbestekoa iruditzen zaio herritarrei klima-aldaketak herrian eragin ditzakeen inpaktuen berri ematea eta baita guztion elkarlanari esker (herri-administrazioa, herriko eragile ezberdinak, enpresak, etab.) klima-aldaketari aurre egiteko zein bere ondorioetara egokitzeko baliabideen inguruan interesa piztea ere. Hori dela eta, Ordiziako Udalak bi jarduera nagusi antolatu ditu.\nLehenengoa, martxoaren 7an, 18:30ean, Barrena Kultur Etxean, izango den arlo ezberdinetako adituen arteko mahai-ingurua. Bertan klima aldaketaren gaia arlo ezberdinetatik ezagutu ahal izango dute gerturatutakoek, adituen eskutik.\nMahai-inguruan aditu hauek parte hartuko dute; bakoitzak aurkezpen bat egingo du eta ondoren eztabaidarako denbora irekiko da.\n- Cesare Maglioni: "Aldaketak: ohiturak eta klima"\n- Jakoba Errekondo: “Klima-aldaketa eta gure paisaia”\n- Maite Arroita: "Klima aldaketaren eragina ibaietan. Mundutik Euskal Herrira\n- Xabier Esteban: "Erronka energetikoa: norantz goaz?"\nEta bigarrena, klima-aldaketari buruzko erakusketa, martxoaren 5etik 7ra izango da, D´elikatuz zentroan. Erakusketa goizeko 11:00etatik 13:00etara eta arratsaldeko 17:00etatik 19:30era egongo da irekita. Hiru atal nagusi izango ditu: Klima aldaketak mundu mailan eta zehazki EAEn erakusten dituen seinale eta eragin nagusiak azaltzen dira erakusketaren lehen zati batean.\nBigarren zatian klima aldaketa bera zerk eragiten duen eta erantzule nagusiak zeintzuk diren azaltzen da, eragile nagusiak zeintzuk diren argi utziz eta azken zatian klima aldaketari aurre egiteko irtenbideak ematen dira, herritarrei ere hainbat gomendio emanez.


Elkarrizketa CTS Arquitectes, Manresako epaitegi egileei — Fatxada aireztatuak\nElkarrizketa CTS Arquitectes, Manresako epaitegi egileei\nElkarrizketa CTS Arquitectes, Manresako epaitegiko proiektuaren egileei\n“Garrantzitsua da ULMAk fatxadaren hornidura eta instalazio zerbitzu integrala eskaintzea, oso gustura gaude” Cinnamond, Torrentó eta Sala Bartzelonako Arkitekturako Goi Eskolan trebatu ziren eta bai Carles Torrentó bai Antoni Sala Normand Cinnamond-en ikasle izan ziren eta harekin lan egin zuten, elkarrekin CTS Arquitectes osatu aurretik. Duela gutxi Manresako Epaitegi Eraikin berria proiektatu dute ULMA Hormigón Polímeroren fatxada aireztatuarekin. Antoni Salak horren berri eman digu.\n• Duela 11 urte zuen estudioa sortu zenuten Bartzelonan, Norman Cinnamond-en estudioaren ibilbideari jarraituz… Nola laburtuko zenukete elkarrekin egindako ibilbidea? Ze oinarri jarraitzen ditu estudioak?\nNorman Cinnamond gure irakaslea zen Bartzelonako Arkitekturako Goi Eskola Teknikoan, eta oraindik ikasleak ginela lanerako kontratatu gintuen; horrenbestez, estudioa oso modu naturalean sortu zen. Uste dut sen ona dela lan egiteko gure modua ezaugarritzen duena. Arkitektura argia, logikoa eta oinak lurrean ditugula egiten saiatzen gara, zoritxarrez azkenaldi honetan oso ohikoa izan ez dena.\n• Ze eragin ditu zuen arkitekturak?\nGure arkitekturak, gure belaunaldiko arkitekto gehienek bezala, arkitektura modernoan izan diren klasiko eta maisu nagusietan ditu oinarriak, hala nola Le Corbusier, Mies Van Der Rohe eta Louis I. Kahn. Mugimendu modernoaren printzipioetan oinarritzen gara, baina euren artean oso desberdinak diren programa eta beharrak aplikatzen ditugu, teknologia eraikitzaile konplexu, desberdin eta eboluzionatuagoekin. Horrek ezinbestean sortzen ditu emaitza itxuraz desberdinak eta eklektikoak, baina koherenteak jatorrietan eta diskurtsoan, nik uste.\nZein zen zuen helburua Manresako Epaitegi Eraikineko proiektuari heldu zeniotenean? Nola garatu zenuten?\nProiektuak hiru baldintzatzaile zituen eta horiei erantzuna eman behar izan genien:\n1.- Epaitegi Eraikin baten programa behar bezala betetzea zirkulazioari eta guneen erabilerari dagokionez, oso zorrotza eta konplexua dena.\n2.- Eraikinak izango duen erabilerari dagokion adierazgarritasuna lortzea. Eraikin publikoa da, adierazgarritasun behar handiak dituena; eta horri konponbidea ematen saiatu gara bolumetriaren argitasunarekin, sarrera guneen eskuzabaltasunarekin eta erabilitako materialen jatortasun eta soiltasunarekin.\n3.- Kokapenari behar bezala erantzutea: eraikinak Manresarekin muga naturala egiten du hegoaldetik, Cardener ibaiaren gaineko ur-jauzi harritsu batean. Bolumetria sinplea, xumea eta zehatza proiektatu dugu, horrela naturaren, argiaren eta eraikinaren arteko joko sotila lortzen da.\n• Fatxada Aireztatua erabiltzen duzue proiektuan, eraikinaren portaera termikoa nabarmen hobetuz eta horrela arkitektura jasangarria sustatuz. Konprometituak sentitzen zarete ingurumenarekin?\nAhal dugun guztietan eraikinetan jasangarritasuna bultzatzen duten teknika mota horiek erabiltzen saiatzen gara. Muga dirua da beti, batzuetan soluzioak proposatzen ditugu prezioarekin bat ez datozen eraikinetan, eta atzera botatzen dira. Duela urte batzuk, fatxada aireztatua ezin zitekeen ia erabili, gaur egun, ordea, sistema lorgarria da. Garrantzitsuena da bezeroak jabetzen joatea soluzio jasangarriak guztion onerako direla, eta horiek pixkana-pixkana normalizatzen joatea.\n• Proiektu honetako fatxada aireztatua hormigoi polimerozkoa da. Zen da materialen garrantzia zuen proiektuetan?\nHasiera batean, harri naturala zen fatxada aireztaturako proiektuan zehaztutako materiala. Nolanahi ere, hormigoi polimeroa erabiltzeko aukera aztertu genuen eta, material bakoitzaren aldeko eta kontrako alderdiak aztertu ondoren, azkenean hormigoi polimeroa erabiltzea erabaki genuen, prezioagatik eta mantentze lanen kostu baxuagatik. ULMAko ekipoak proiektuaren beharrei erantzuna eman zien testura eta kolore desberdinei dagokienez, eta fatxadaren neurriak hartzeko prozesua zehaztasun handiarekin garatu zuen. Egiazki oso garrantzitsua da ULMAk fatxadaren hornidura eta instalazio zerbitzu integrala eskaintzea, eta zentzu horretan oso pozik gaude. “Giltza eskura” zerbitzua oso interesgarria da.\n• Zuen ze proiekturekin zaudete, bereziki, harro?\nNormalean burututako azken proiektuekin gaude gustuen, egungoak direlako eta emozionalki gertuen sentitzen ditugulako. Horien artean aipatu ditzakegu Manresako Epaitegiak, Eureka-1 Bulegoetako Eraikina Bellaterrako (Barcelona) UAB-n, eta eraikin komertzial berria Port Ginesta-n (Sitges).\n• Bukatzeko: burutzea nahiko zenuketen proiektu bat.\nArte Modernoko museo bat. Programa zirraragarria da, baina mota horretako enkargu gutxi dago eta zaila da horrelakorik lortzea. Lortuko dugu.


Enplegurako udal prestakuntza ikastaro eta ekintzei dagokien matrikula itzultzeko eskatzea.\nEpea | Betebeharrak |Dokumentazioa | Araudia | Izapidetzea\nPrestakuntza ikastaro eta ekintzetan matrikulatutako pertsonek.\nOkerreko diru-sarrera egin denetik lau urteko epean.\nEgoera hauetakoren bat gertatuz gero, ikasleek tasak atzera itzultzeko eskubidea izango dute:\nIndarreko tasa eta prezio publikoei zegokien zenbatekoa baino gehiago ordainduz gero.\nMatrikula osorik itzultzeko eskubidea ematen duten laguntzen jasotzailea izanez gero, baldin eta programa gainditu bada.\nMatrikula ordaindu ondoren, hura egiterakoan ordaintzetik salbuesteko edo hobaria izateko administrazio edo lege egoeran zegoela egiaztatuz gero.\nIkastaroa edo programa ofizialki hasi aurretik matrikula baliogabetuz gero. Kasu horretan, itzulketa eskatzeko arrazoia behar bezala justifikatu beharko da.\nIkasleei egotzi ezineko arrazoiak direla eta, ordaintzera behartu zituen prestakuntza zerbitzua ematen ez bada.\nEnplegu eskatzaile gisa Lanbiden izena emanda egotearen egiaztagiria.\nGizarte laguntzen jasotzaile izatearen ziurtagiria. Laguntza ematen duen erakundeak emandakoa izan beharko du.\nZerga eta zuzenbide publikoko bestelako diru-sarrera lokalen kudeaketa, bilketa eta ikuskaritzari buruzko ordenantza orokorra. (0)\nUdal Zerbitzuak Eskaini eta Jarduerak Burutzeagatiko Prezio Publikoen Araudia.(6)\nGasteizko Udalak antolatutako lanerako prestakuntzako ikastaro eta programetan ikasleak onartzeko araudia.\nIgnacio Ellacuría ikastegia.\nInformazio eta komunikazio teknologien zentroa (CETIC).\nPrograma bukatu ondoren matrikularen zenbatekoa atzera itzultzeko eskubidea duten ikasleen kasuan, ikastaroa kudeatzen duten teknikariek emango dieten eskabide orria bete beharko dute.\nAzalpen gehiago nahi izanez gero, herritarrei laguntzeko bulegoetan zein 010 informazio telefonoan (945 161 100 Gasteiztik kanpo egonez gero) eska ditzakezu, edo CETIC-en eta Ignacio Ellacuría ikastegian.


Aparkalekuetan utzita dauden bizikletak erretiratzeko eskatuko du EAJk biharko udalbatzarrean - Lasarte-oria - Txintxarri.eus\nAparkalekuetan utzita dauden bizikletak erretiratzeko eskatuko du EAJk biharko udalbatzarrean\nTxintxarri Aldizkaria 2022-05-11 08:00\nPintore kalean dagoen aparkaleku horretan abandonatutako zenbait bizikleta daude. Argazkia: Lasarte-Oriako EAJ.\nLasarte-Oriako EAJk mozio bat aurkeztuko du bihar arratsaldeko ohiko udalbatzarrean, eta udal gobernuari eskatuko dio horretarako prestatuta dauden 39 aparkalekuetan nahiz baimendu gabeko eremuetan zehar utzita dauden bizikletak erretiratzeko. Horretarako araudi bat sortzea galdegingo dio, eta aztertzea zer egin daitekeen egoera txarrean dauden ibilgailu horiekin guztiekin.\nHauxe da jeltzaleek aurkeztuko duten mozioaren testua, hitzez hitz:\nAdministrazio publikoak gero eta ahalegin handiagoa egiten ari dira garraio publikoaren eta bizikletaren erabilera sustatzeko, bai eta kale nagusiak oinezkoentzat jartzeko ere, oinezkoei lehentasuna emanez eta ibilgailu motordunen gehiegizko erabilera saihestuz. Lasarte-Oriaren kasuan, 2019ko osoko bilkuran onartu zenetik, Hiri Mugikortasun Jasangarriko Plan berri bat lantzen ari gara.\nDuela gutxi, Hirigintzako Batzordean eta Lasarte-Oriako herritarrei, bilkura irekian, Ekintza Plan bat aurkeztu zaie, mugikortasunaren hainbat arlotan kontuan hartu beharreko 67 neurrirekin. Plan horretan, besteak beste, hiri-autobusera, zirkulazio-noranzkoak aldatzera edo bizikleta-ibilbideen sare batera bideratutako proposamenak aurkitu ditugu. Planaren arabera, Lasarte-Oria, hirigintzaren aldetik duen ezaugarria dela eta, bizikletaren erabilerari begirako potentzial handiko udalerria izan daiteke. Izan ere, gaur egun, bizikletaz egiten diren barne-desplazamenduak barne-desplazamenduen % 6 baino ez dira, eta bizikletaz egiten diren mugimenduen % 25era iristea aurreikusten da.\nBizikleta bidezko mugikortasuna sustatzeko proposamenen artean, bide publikoko eta kanpoko aparkaleku-eskaintza handitzea proposatzen da, eta bizikleta-aparkalekuak etorkizunean nola izan behar luketen planifikatzen da. Gaur egun, 39 ditugu, Lasarte-Oriako hainbat lekutan. Bizikleta-aparkaleku horietako asko bizikleta-erabiltzaileentzako leku estrategikoetan daude, baina gero eta bizikleta-aparkaleku gehiagotan, zoritxarrez, bizikleta abandonatuak, zatikatuak edo egoera txarrean dauden elementuak aurkitzen ditugu, eta horrek zaildu egiten du txandaketa eraginkorra izan dadin benetako interesa duten pertsonek azpiegitura publiko horiek erabiltzea, bai eta segurtasun-gabeziaren, zikinkeriaren eta abandonuaren sentsazioa desagerraraztea ere.\nEgoera hori kontuan hartuta, EAJ/PNVk honako hau eskatzen du:\nEgoera txarrean edo abandonatuta dauden bizikletak erretiratzea ahalbidetuko duen araudia sortzea, bai bizikletentzat prestatutako puntuetan, bai baimendu gabeko puntuetan.\nErretiratutako bizikletekin zer egin aztertzea.